text:
Venerdì dîsètte de frevâ: aconpagnæ da-i Trilli emmo parlòu de Lourdes, de monti, de öxelli
E, l’é ciæo, emmo parlòu ascì de paròlle zeneixi, sciben che in dubio o n’é restòu, ma de questo ne parliemo in coa a sto tòcco.
A primma paròlla ch’a l’é sciortia feua a l’é stæta destrasciâ. O Cazassa o registra destràscio (= travaglio, briga, disturbo, fastidio e simili); donque destrasciâ a veu dî ‘infastidire, dar disturbo e simili’.
Pöi l’é stæto çitòu in mòddo de dî: mescciâ o sùcou rozòu co-i bertoêli, ch’o s’adeuvia quande quarchedun o fa ’n pö de confuxon. Öriæ aregordâ che i bertoêli in italian son i ‘cavolini’ e anche i ‘cavolini di Bruxelles’. Ecco cös’o scrive o Cazassa:
’N’atra paròlla dita a l’é abolicogiâ (= rimbecillita, rimbambita) e emmo torna parlòu da çighéugna (= mazzacavallo). Pe-e tròfie, stabilio che chi a Zena son quelle fæte de patatte a-e quæ se ghe da a diâ, va sotoliniòu che o scignificato de sta paròlla o cangia da pòsto a pòsto. Nisciunn-a mâveggia, donque, se a Buzalla, a Recco ò a Monteuggio e tròfie son diverse da quelle de Zena, che son ciamæ da tutti gnòcchi.
E domande fæte a-i ascoltatoî son stæte træ ma solo a sarsî l’é stæto dæto a rispòsta: ‘rammendare’. A segonda paròlla a l’é scràpoe (= cispa) quella cösa ch’a se forma inti euggi dòppo avei dormio e che de sòlito a s’adeuvia inta fraze éuggi pìn de scràpoe (= occhi cisposi). A terza paròlla a l’é magrón (= cormorano) ch’o l’é sci ’n öxello, ma o gh’a anche atri doî scignificati: ‘magrone’ ch’o l’é ’n inpasto da masachen, e, no pâ vea, ‘palombaro’.
In scignoro o m’à domandòu ’na question in sciâ grafia. A rispòsta a l’é stæta che o son da ‘o turbâ’ quello da paròlla meu o se scrive eu, che o son da ‘u françeize’ o se scrive u e che o son da ‘u italiann-a’ pe antiga tradiçion o se scrive o.
Concluddo co-o dî che ’na paròlla a l’é arestâ sensa spiegaçion e a l’é razentìn, ch’a dovieiva indicâ o cafè coretto co-a rappa. Chi sa dane conferma?
Alegri!
30 Commenti
-
Nomme de öxelli, quarchedun o l’à domandòu Gruccione (Merops Apiaster)
l’ Olivieri o scrive Serenha in grafia ofiçia Serenn-a.
Alegri!
-
Serenn-a, o l´e un bel nome. Mi no conoscio nomi di öxelli -manco i nomi catalen!- ma inta web impariamoilventimigliese gh´è questo nome pe-a serenn-a: vespairö (vespaireu): http://impariamoilventimigliese.altervista.org/auxeli_intu_parla_ventemigliusu_2.pdf
a propòxito: pâ che a un pescio (un muzao) ch´o l´a ´na menn-a de scrapoe inti euggi ou ciaman lüpa a Ventemiglia. No saviæ de seguo ma mi creddo che lüpa a vegne dâ mæxima reixe ch´a s´atreuva inta pòula lepegôzo (do latin lippìre, come o Franco o sa ben). Se posso fa´n po di Span ne ò parlòu chie:
http://elpetitespolit.blogspot.com.es/2016/08/vacances-amb-peixos-llefiscosos-i.html
salutacions a tots dos
-
salve. dall’uso che ne fa il Cavalli mi sembra ci sia una certa corrispondenza tra “destràscio” e l’it. “strazio”
clicca qui
(scusate il link lunghissimo!)
[P.S. ho ridotto io il link, Franco Bampi]
-
Bongiorno a tutti.
‘A paròlla “destráscio” ,se me ricordo bén , l’ho sentìa, co ‘o maêximo significato, prononçiâ “déstùscio” , a Sèsta Godân e lì in gìo.
Quante a “bertoêli”, mî conoscio “imbertoêlāse”, (invéce de “imbelināse), pe’ dî “andâ pe’ taêra”; riguardo a “abolicogiâ”, mî ho séntìo ciuttòsto “bolicògge”, pe’ dî “rimbambìo”, “bon a nìnte”.Me piāxe “magrón” pe’ “cormorano”: ‘sto ōxélli me incantāva a miàli a Monteròsso o ,da ‘a passeggiata a mare, in ‘ sc’ ‘i scheûggi , a Lévànto e a Bonasseûa:i son elégànti,belli,regàli,attenti,fùrbi,aggraçiaê in do tuffàse pe’ péscâ e in do sbarâ ‘e aêe pe’ fāle sciûgâ. Ātri contribùti a ‘n’ātra vōta; pe’ ancheû , Alégri!
-
Inta giornâ inta quæ l’Ægoaron (Acquarone, Andrea) o cianta ‘natro paletto, saiva a dî PURBICÒU, in sciô sò personale camin, ch’o l’à comme tragoardo a distruçion do nostro scistema comunicativo, veuggio riciamâ a vostra atençion in sce l’exibiçion di Trilli de venardì pasòu a Primocanâ. Sti chi, òltra-avei o coraggio d’exibise in publico, an anche a superbia de no studiase i testi de quello che cantian. Inte MA SE GHE PENSO a frase “mi son nasciuo zeneize e no ME mollo” l’an fæta diventâ “mi son nasciuo zeneize e no GHE nollo” e o mâ, che’nta canson o FRANZE, lô l’an fæto INFRANZE. Quarchdun o poriâ pensâ che son scemaie; eben a sto chi, semai, ghe rispondo che dî INFRANZE l’é comme dî PURBICÒU, oscia ‘na paròlla inventâ e sensa senso dita into mezo de ‘na canson che pe noî a vâ quante ‘n’inno naçionale.
-
Gianfranco, l´Acquaron o veu ben ao zeneize -come tutti chie- , e poi peu dâse ch´o segge staeto ´n “errore di battitura” (no so come se dixe in xeneize) perche insciâ fin d´o tòcco o scrive “son pubricæ inte un libbro”
-
voeiva dî zeneize… mi ascì gh´o faeto ´n erô de battitura ;-)
-
Cao Pep, da comme ti scrivi ò-u sospetto che ti seggi l’Ægoaron ascoso derê a ‘n’inprobabile Pep, ma an-demmo avanti: PUBRICÆ comme ti scrivi ti ò, fòscia PUBRICHÆ, comme t’aviesci vosciuo scrive, son atre doe scemaie comme scrive CHIE in cangio de CHI (come tutti chie).
-
e sci, mi scrivo o zeneize into mæximo moddo come o faieiva un catalan ch´o no foisse mai stæto inta Liguria, manco pe demôa ;-)
-
(e l´e pe questo che gh´o dubbi: oua no savieiva se se peu dî “inta Liguria” come ò apenn-a scrito o se l´e megio “in Liguria”..)
-
-
-
Voeggio dì che mi lezo tanto sto blog quanto i articoli do Secolo – quelli de l’Acquarone, e i atri che sciortan inta pagina. No me pà giusto ni giustificou attaccà, comme fa o Gianfranco, o lou che fan in sce quello giornale: o livello di articoli, i temi trattè, son aerti, a lengua a va ben. Purbicou o l’è evidentemente un refuso, ma aloa, me domando, che senso à daghe addòsso?
P.s.
Mi comme inno naçionale m’è ciù cao quello tradiçionale: o basso de zena.
Un saluo!
-
mi no conoscio O basso de Zena ma de seguo o porieiva ese ´n bon inno; pe chi o vedde da de feua come mi, gh´e troppo magon into Ma se ghe penso, e bezeugna in cangio avei ´na canson ch´a l´amie into futûo.
O Fabio Canessa o l´aiva propòsto questo: “Ma peu anche dâse che quarchedun, un bello momento, o se mettià à scrive un canto neuvo. Magara in bon zeneise, magara piggiando o sponto da-o Basso de Zena. Un pö comme an fæto i catalen”
fòscia a saieiva l´occaxon pe mette insemme i due gruppi che “ratellan” insciâ grafia do zeneize: mettise a louâ asemme e scrive l´inno neuvo. Magara con l´agiuto ascì de gente de l´entrotaera, Ventemiglia, Spezia.. (sedonca o no saieiva ´n veo inno naçionale)
-
Ægoaron, ò perso o conto de quante vòtte t’ò scrito de’nparâ a parlâ o zeneize primma de scrivilo. T’æ comensòu a frase scrivendo: “Mi no conoscio O basso de Zena”, mentre, se ti fisci in bon parlante t’aviesci scrito: “Mi o basso de Zena no-u conoscio”. Ò-u rigoardo del’inno de zena ch’o l’amie ò-u futuro, ma sorviatutto ò-u prezente, quande lezo e scemaie che ti scrivi me vegne in cheu sta chi: Run like hell.
-
cao Sherlock, ò inparòu ´na cosa de ciu, coscì quande vaggo inta Liguria (se ghe vaggo) no faiò quello sguaron.
Ma pe caitae, no son ne bon parlante ne mal parlante, no gh´o mai parlòu in zeneize, manco ´na pòula -de seguo a no l´e a lengoa di caruggi de Barcelona, e scia se immagine se tutt´asseme me metto a parlâ zeneize in cangio de catalan coi amixi o con mae poae o mae moae, me piggian pe abelinòu ;-)
apa, fins aviat i que vagi molt bé, records des de Catalunya, especialment pel meu amic Zòrzo (en català Jordi)
(a propòxito -e questo l´ò inparòu grazie a-o Zòrzo e a l´Académia do Brénno- “futûro” come sciâ scrive vosciâ, o l’é ciù italiàn, “futûo” o l’é ciù antîgo)
-
-
-
Chi s’acontenta gode. Ma sciâ se leze in pö l’òpinion do Carlo Pisacane in sce “l’Italia s’è desta”. Creddo che voscià sciâ l’agge ‘n’idea in pö tròppo larga de “refuzo”.
-
-
-
Ma basta con ste rattelle! Scio Granfranco, ma cosse scia l’ha mangiou, aggiu? O Pep o scrive in sce sto blog da un muggio de tempo,e l’Aeguaron, comme scia dixe, ghe ne fise de zoeni comme lee.. Basta, stemmo in paxe! Mi, comme dixe o Berlingeri, m’è cao che ghe segge o giornale in zeneise aa domenega, e me fa piaxei leze e cose do Prof. Tra l’atro, sia dixe tanto, ma no me pà che voscià scia segge sto gran esperto, visto comme scia scrive: acontatase, mi diae “contentase”. rieplogou, paletto, ecc… donca ciantemmola co-e rattelle, e che ognun o l’ammie o seu ortixeu, anche perché, se scia me permette, scià no porriae scrive in sce un giornale, e aloa, tanto va, scia ghe lasce scrive chi o sa fa megio de voscià…
-
L’aggio o me gusta, a voscià, No? Sciâ pense che l’atra seia ò saciuo che-e dònne preferiscian i òmmi che mangian l’aggio. Donca, comme sciâ vedde, mangiâ l’aggio o peu dâ quarche vantaggio; e se tra questi ghe anche quello d’agiutâ a fa o contrapei a l’Ægoaron, tanto megio. A question do Pep l’ò missa in ciæo rispondendo ò-u Zòrzo (sciâ vagghe a leziselo). Se pe voscià quello che scrive l’Ægoaron o l’é’n bon zeneize, no m’aresta che rispondighe che chi se contenta gode. Ma sciâ no l’agge a preteiza de pensâ che se deve condividde a sò mâ pratica (incompetenza). O mæ zeneize, sciô Ottonello, o l’é de milia qualitæ, in confronto a quello che ghe’n sciâ ciassa (o sò conpreizo ch’o l’é de pescima qualitæ: o papê o canta): sciâ domande o pai ò-u profesô Bampi; forsa, sciò-u fasse chi, publicamente. Scrive in scio giornale? Sciâ no me fasse rie. Se ghe scrive chi ghe scrive, sciâ porieva destendighe quarcösa finn-a voscià.
-
-
Pep, in sciâ costion de l’inno, mia un pittin quello ch’o l’ea successo – escì ben che pe-o momento no se n’é fæto ninte..
http://m.ilsecoloxix.it/p/genova/2016/02/01/AStqpRPB-superba_proposta_genova.shtml
In quante à l’ipotetico Gianfranco, s’accapisce che me spiaxe pe-e cöse che o dixe, e ancon de ciù perché o lascia intende d’aveime scrito (“ò perso o conto…”) ma mi, oua comme oua, no me sovvëgne nisciun Gianfranco, levou o Mangini, bonanima, che m’an tòsto dito che o n’à lasciou.
Creddo, ascì pe rispetto a-o travaggio de sto grande scrïtô, che se porriæ ciantâla lì pe quarche giorno con sta meña de “guæra brutta”, che no s’accapisce che senso a l’agge, ma de seguo a no fa ben a-a nòstra lengua.
Mi – ô diggo sccetto e netto – no ghe l’ò con nisciun, manco con chi o s’arremba a-i refuxi (ô vedde fiña un figgeu che ” purbicâ” o l’é un refuso) pe dâme addòsso. Veuggio tròppo ben a-o zeneise e a-o zeneize pe dâmene breiga. Se o zeneize, quello bon, quello con doe zitte, o va comme o scento: scialla scialla! Mi me recillo che ascì o zeneise, quello di scrïtoî e di libbri, a lengua da lettiatua e da riflescion in sciâ realtæ da giornâ d’ancheu, o l’agge un muggio de lettoî. Se gh’é spaçio pe tutti doî veu dî che e cöse son apreuvo à megioâ.
Donca paxe e à travaggiâ, che o cammin pe sarvâ a lengua da Liguria o l’é ancon bello longo. Semmo comme stisse d’ægua inte un mâ in tempesta: no stemmo à svaiâse che va à finî che ghe scroscimmo, no ne conven.
Scignoria!
-
Picca e bosticca e tò-u la che l’òriginale o schitta feua (comme’n tonno?). E me despiaxe scrovî ch’o l’à anche a memöi curta perché “in quante à l’ipotetico Gianfranco, s’accapisce che me spiaxe pe-e cöse che o dixe, e ancon de ciù perché o lascia intende d’aveime scrito (“ò perso o conto…”) ma mi, oua comme oua, no me sovvëgne nisciun Gianfranco, levou…”. Zoeno comme t’ê, comme ti fæ a n’aregordate del’unico ch’o contesta quello che ti scrivi, visto che ti dixi d’avei riçevuo “un çerto numero de commenti poxitivi”, sensa contâ che Gianfranco o l’é’n nomme anche pöco difuso. Ma, comme ti veddi, son chi a rinfrescate a memöia e-a dimostrate che pròpio IPOTETICO no-u son. Quelli che segoian, precedui dæ dæte, son i mesaggi che ti m’æ spedio, e in coa a lô ghe a mæ unica rispòsta (a-i tò quattro mesaggi, ma ti doviesci aregordate anche de quelli de’n pâ d’anni fa, che se ti veu incollo chi). Ah, dæto che t’ê pöca memöia, t’argordo anche che ti m’aveivi domandòu l’amiciçia, e che dòppo che t’ò CAEZÒU CONTRAPEI ti me l’ê levâ, sciben “o confronto o l’è delongo importante pe aggiustà…”.
Pe quante risgoarda a “guæra brutta, che no s’accapisce che senso a l’agge, ma de seguo a no fa ben a-a nòstra lengua” in senso a ghe l’à: o tò mòddo de scrive o rovinn-a o nostro scistema comunicativo.
Ma-andemmo avanti, “mi me recillo che ascì o zeneise, quello di scrïtoî e di libbri, a lengua da lettiatua e da riflescion in sciâ realtæ da giornâ d’ancheu, o l’agge un muggio de lettoî. Se gh’é spaçio pe tutti doî veu dî che e cöse son apreuvo à megioâ”. Fanni i nommi di poeti e di contoei (narratori) stöici (do-u Feugetta in sciô) ch’an scrito ZENEISE. Pò-u resto t’æ pöco da recilate: quelli ch’aprexan comme ti scrivi son do tò livello, e se ti fisci bon a constatalo, bastieiva solo che ti giesci in pö in sciâ Ræ pa-acapilo.
Infin, a lengoa da Liguria a se sarva solo se ti-a finisci de râgnâ tutte-e domeneghe chò-u Segnô o comanda; e no t’aragiâ se te diggo che ti ragni: pensa a quello che t’æ scrito de pezante, tenpo fa, in sciô tò diaio FB inti confronti de quarchedun da A Compagna.
19/02/2016
Bongiorno sciò ****, ò visto o seu commento in sce l’articolo de donenega (pe-o quae, do resto, ò reçevuo un çerto numero de commenti poxitivi). Ghe domandiae donca còse ghe pà che no vagghe: o confronto o l’è delongo importante pe aggiustà l’asmia, mascime inte unna lengua comme a zeneise che con tutto ch’a l’à unna tradiçion letteraia de rispetto, a se treuva missa comme semmo. Graçie mille pe-o seu contributo! Aspeto: se scià veu poemmo ascì parlane in pubrico. Un saluo!
20/12/2016 22:29
Ô ringraçio se scià me da riscontro. Scignoria!
21/12/2016 15:44
Ah, me vegne in cheu unn’urtima còsa: ma scià l’è miga **** paente quello ***** che o scrive tanto ben in zeneise? No, ou diggo perché lé unna vòtta o m’a parlou de un seu paente, ***** aponto, che o sa assae de zeneise, e aloa me vegnuo in cheu: se a l’è coscì, me fa piaxei, scià m’ou salue!
27/12/2016 16:49
graçie de l’invito che scià m’à mandou: ma che grafia mostran? quella che o l’adeuvia o secolo xix?
aspeto pòi e noticçie pe quello che se semmo scriti primma de denà. salui!
“Sciô Acquarone, bongiórno. Scibén cón ritàrdo, e scibén o conscìdere ténpo pèrso, armêno pe quànte risgoàrda discùtte o mòddo de scrîve o zenéize, ghe rispondo. Segóndo mi, e prìmma de tùtto, voscià sciâ l’à ‘na conplicaçión da risòlve: inparâ a parlâ o zeneize. Chi me convìnse da carénsa dîta o l’é quéllo che sciâ métte de ciù ò de mêno ‘nti scrîti. E chi de ségoito ghe n’é ‘n ezénpio condensòu ‘nte ‘n sò coménto ch’o copiòu e ‘ncolòu ‘n côa a sto tòcco. Sciâ vedîa che gh’ò azónto di ségni gràfici: e paréntexi riónde, pe mi, màrcan i eroî (ghe n’é pe despêto e de tùtti-i tîpi, inclûze e paròlle inventæ); ma quéllo che m’interèssa de ciù, pe dinostrâ a mæ têsi, o l’é o contegnûo da paréntexi quàddra (quéllo che gh’acrésce) e i tésti scrîti maióscoli, azónti da mi (quéllo che gh’a mànca). In sostànsa nisciùn pàrla cómme voscià sciâ scrîve. Mi no són lengoìsta, ma me pâ chò-u scrîto o se ségge sénpre adatòu ò-u parlòu. Infìn, ghe di lengoìsti che dîxan che saiéiva reaçionâio arestâ i procèssi evolutîvi de léngoe, e voscià sciâ no conscìdera mànco o iotacìsmo da U: ciù reaçionâio de coscì sciâ no poriéiva êse. Scignorîa”.
«Ah, me vegne in cheu (unn’)urtima (còsa): [ma] (scià) (l’è) miga O **** (paente) de quello **** (che o) scrive tanto ben in (zeneise)? [No], (ou) diggo perché (lé) (unna) vòtta o (m’a) parlou de (un) seu (paente), **** aponto, (che o) sa (assae) de (zeneise), e (aloa) O me vegnuo in cheu: (se a) (l’è) coscì, me fa piaxei, (scià) (m’ou) salue!».
-
Dai Gianfranco, no ghe veu ninte à capî che t’ê o Filippo Noceti!
-
Ahi ahi ahi, Ægoarom, t’aveivi a coa de paggia e-a te pigiâ feugo. Atriboindome l’identitæ de ‘natro, in’individoaçion preciza consegoente al’aveite ricordòu che’n pasòu t’æ ofeizo quachedun da A Compagna, t’æ indirettamente amisso d’aveilo fæto. E sci, aveivo raxon, t’ê schitòu feua propio comme’n tonno.
-
-
-
-
Il povero Mangini scriveva:
“Co-i amixi de vòtte çe ticossemmo, ma i amixi s’attreuvan e no çe çèrnan.”
(la grafia ovviamente è quella dell’autore, Abbrettio – F.li Frilli – 2012, e giù un altro link lunghissimo… clicca qui)
[P.S. ho ridotto io il link, Franco Bampi]
-
Moltes gràcies Marco
(e se o link o l´e lungo, o Bampi o ghe da recatto e ou fa vegnî piccin ;-))
-
-
Àrvo o blog pe azónze ” Senn-a “, o Gruccione o Cazassa o l’aciàmma coscì, e
m’atrêuvo inte ‘na ratélla, o scio Gianfranco de propòxito scorteize e sospetôzo con
o Pep, Mæ amigo Catalàn apascionòu de zeneize ch’o se meita in brao pe o futûo a-o
Sherlock, e òua che l’Aquarón ascì o l’à scrîto,, o no ne sciòrte ben,
A l’Aquarón me permetto de dî: l’é sbaliòu l’ezenpio.parlòu tra amixi, ma che pe ‘n avizo
publico diæ” Zèuggia a óe 15. e o treno de óe 13. a l’é solo ‘na proposta (megio no deuviâ o n° 16 o l’à ‘n atro scignificato ascì
Alegri!
-
Sciô Zòrzo, bónn-a séia.
Sci, sciâ l’à raxon, co-o sciô Pep son stæto scorteize de propoxito solamente perché me credeivo ch’o fise l’Ægoaron ascoso derê ò-u sòlito nomme de bataggia che, de vòtte, s’adeuvia in sciâ Ræ. Chi m’à conduto a l’erô son stæti i riferimenti a-a Catalogna (pe fala curta). Coscì aprofitto da sponda che sciâ m’à dæto pe scusame co-u sciô Pep, do quæ, do resto, segoito a ignorâ chi-ô segge. Ò-u rigoardo de comme ne sciòrto, mi creddo che, dòppa-avei missi’n ciæo con chi-ö scangiòu o sciô Pep, ben pöchi de quelli ch’an lezuo e mæ nòtte segoitian a pensala comme voscià; mascimamente inti anbienti del’ALB e da A Compagna. Veddo che sciâ særa a nòtta provando a consegiâ a l’”inventô” do zeneize comme se fa-â scrive ‘n’òrario dòppo disnâ (ò pasòu mezogiorno), sciâ l’asce perde: saieva comme se sciâ se metesse a cacezâ farfalle. S. D. Sciâ l’à notòu che con l’urtimo leugo comun, steizo ingio æ farfalle, me son trategnuo dò-u scrive quello ch’emmo l’andio de dî inte sti caxi chi? Scignoria.
-
-
Bón giorno sciô Gianfranco, scì òua “dòppa-avéi missi’n ciæo”,scuzàndose . va bén
quand’ò scrîto no l’êa coscì. Se sciâ se trategniva do tùtto l’êa mêgio, e a ciànto lì.


c: text/html

text:
Ghisa
A Ghisa a l' è ûnn-a liga composta prinçipalmente da Færo, contegninte dall'1,8 ao 5,5 % circa de Carbonio. Pö esse presenti anche, in basse percentuali, di liganti comme Molibdeno, Crommo, Siliçio, Alluminio, eccetera. O diverso tenore de Carbonio o corrisponde a struttüe diverse, ae quæ corrisponde anche ûnn-a grande diverscitæ in te caratteristiche meccaniche. I oggetti de ghisa pöan esse realizzæ solo attraverso a füxion, perchè questo materiale o no l' è foxinabile. A temperatüa de füxion a l' è de 1200°C. Caratteristiche da ghisa son a düressa elevä, ûnn-a bonn-a rexistensa all'usüa da strisciamento e ûnn-a forte rigiditæ. A presenta però ûnn-a resiliensa bassa. Questa liga a vegne döviä pe realizzä, presempio, stive o componenti de motori a scciöppo comme sedi e guidde de valvole, erboi a camme e canne di cilindri; spesso in te motori piccin e utilitai vegne füzo in ghisa tütto o cilindro.

robotstxt: allowed

filter: keep


text:
Steva De Franchi
Steva De Franchi (1714-1785)
Patriçio zeneize dito fra i Arcadi Micrilbo Termopilatide, o l'ha partecipoö a e giornæ do `46 che han scorriô i Austriaci da Zena.
Poeta patriottico e d'amô e autô de tiatro ascì, e soe opere prinçipæ son Ro chitarrin e sæ stroffoggi dra Muza (1772) e e Comedie trasportæ da ro françeise in lengua zeneise (1772 e 1781):
Testi antologiciModìfica
Collegamenti esterniModìfica
- Steva de Franchi, da o scito de Alessandro Guasoni.
- "L'avvocato Patella", testo integrale da Wikisource.


text: Télécharger afa a a a afeoea a afa a a a afa a ae afeoea a afeoea a afeoea a afa a a a afeoea aµafa a a afeoea a afeoea a afa a a a afa a a a afa a a a afeoea a afa a a afeoea a afa a ae afeoea a afa a a a afeoea a afa a a a afeoea a afeoea a Youtube en Mp3 - Top afa a a a afeoea a afa a a a afa a ae afeoea a afeoea a afeoea a afa a a a afeoea aµafa a a afeoea a afeoea a afa a a a afa a a a afa a a a afeoea a afa a a afeoea a afa a ae afeoea a afa a a a afeoea a afa a a a afeoea a afeoea a Mp3 Convertir et telecharger Youtube en Mp3.


text: çççççççççççç çççççççççççççççç ççççççççÍ Íççççççççççççççççççççç çç¢ ¢çççççççççççççççççççççç` `çççççççççççççççççççççî îççççççççççççççççççççø øççççççççççççççççççççÒ Òçççç ççççççççççççççç± ±çççççççç çççççççççç¤ ¤ççççççççççççç ççççõ õçççççççççççççççç çççççççççççççççç¯ ¯ ¯ççççççççççççççç çççççççççççççç ÍçÍ ççççççççççççç¢ ç ¢çççççççççççç` ¯ççç¯ `çç çççççççççî¯ çççÕ ¯îçççççç ççççø õçççõ øççççççççççÒ `ççççç¤ ÒçççççççççTM TMçççççTM TMçççççççç` ÒçççççççÒ `çççççççõ ççç ççççø õçççççç ¯îçççççççî ¯ ççççççÒ Õççççççççç` Òççççç õçççççççççõ çççç Ò ççççç ç ççõ TMçççç õçç` `çççççÒ `çî¯ îçççç ¯î øççççî Í Òççççç` Ò TMççççTM EI endstream


text:
Bandoneon
O Bandoneon o l'è 'n strûmento de mûxica scimile a-a fisarmonica.
Co-a sêu sonoritæ caratteristega e a sêu fôrma rettangolâ, o l'è stæto inventòu da-o tedesco Heinrich Band (1821-1860). O se conosceiva co-o nomme bandonion, in spagnòllo "bandoneón".
Rivòu verso o 1900 co-i tedeschi emigræ in Argentinn-a, o l'ha guägnòu popolaritæ de lì inta mûxica popolâre, speçialmente into tango, essendo anchêu o sêu strûmento ciû particolâ.
O l'è conosciûo popolarmente in lunfardo comme fueye (prononçia: 'fuèscie').
O mûxicista c'o soeunna o bandoneon o vegne ciammòu "bandoneonista". Ûn di prinçipæ bandoneonisti da stoja do tango, riconosciûo in tûtto o mondo, o l'è stæto Astor Piazzolla; son ascì molto importanti tanti âtri comme Aníbal Troilo, Pedro Laurenz e Leopoldo Federico.
- Christian's Bandoneon Page
- Bandoneonbau Hartenhauer Klingenthal Germany
- Bandonion & Concertinafabrik Klingenthal
- Premier Bandoneonbau Peter Spende - Berlin
- Klaus Gutjahr - Berlin
- Bandonion Restauration und Balgbau Wuppertal
- Bandonion and Concertina maker Harry Geuns - Kinrooi Belgium
- Akkordeonwerkstatt - Rorschach Schweiz


text:
Parlo ciæo 03 settembre 2017
O “Poseidonia” à Santa Margaita. Un festival pe-a sostegnibilitæ
Andrea Acquarone
AUDIO
Genova - In sciâ pagina do seu diäio di 14 de luggio do 1789 o Re Luigi XVI o l’à scrito unna sola poula: “rien”. O fæto che quello giorno a prixon da Bastiggia a fïse stæta assätâ o no dev’ësighe parsciuo importante tanto che basta pe finî tra i seu apponti. O s’inarava.
Pe chi vive unna çerta epoca no l’è façile giudicâ, comme fa chi vëgne apreuvo, i fæti che intravvëgnan tanto che intravvëgnan, e distingue a seu importansa relativa. A scindorme do Re Luigi a no l’è donca unna prerogativa de quello re desdicciou; à turno a ne corpisce un pö à tutti, ma a diventa unna mouttia grave quande à piggiâla a l’è tutta a soçietæ. Oua, niatri no savemmo se l’è za successo – speremmo de no – ò se succedià un quarche fæto che chi vegnià apreuvo o ô piggià pe-o scimbolo de un cangio epocale, mentre quello giorno giornali e telegiornali parlavan de polemiche drento a maggioransa. Un quarche fæto do climma, pe capîse, ò ligou à l’ambiente, perché sti chì son i temi donde se zughemmo o futuo.
O “Poseidonia Green Festival” ch’o se tëgne inte sti giorni à Santa Margaita (o finisce ancheu:, info: poseidoniagreenfestival.com) o pòrta in gio da sei anni tra Liguria, Sardegna, Catalogna e Galiçia unna conscensa ch’a l’è fòscia a megio meixiña pe-a scindrome che divimo. Defæti tra conferense, muxica, proieçioin, çibbo, spettacoli e attivitæ – ascì pe-i ciù zoeni – un o l’à occaxon de rendise conto de stato de salute do mâ e de quello ch’o succede into pianeta, ma anche de cöse se peu fâ pe contribuî à megioâ a dinamica. No se tratta de nettâse a conscensa, ma de fâse unna conscensa.
Ma o serve à quarcösa? “Mi quello che veddo”, o ne dixe o Edoardo Brodasca, o zeneise rescidente à Barçeloña ideatô da manifestaçion, “o l’è che inte sti anni a senscibilitæ a l’è apreuvo à cangiâ, pe exempio in ponto abitudini alimentæ. Gh’è ancon tanto travaggio da fâ, mascime co-e generaçion e ciù zoene, che son o nòstro futuo, ma devo dî”, o continua, “che a disponibilitæ che emmo trovou in Liguria a l’è un bello segnâ”. Se voei passâ unna domenega despægia, savei comme inandiâve!
Lescico
Apreuvo: in seguito
Ascì: anche
Assätâ: assaltata
Desdicciou: sfortunato
Despægia: diversa
Inandiâve: organizzarvi
Inarava: sbagliava
Intravvëgnan: succedono
Meixiña: medicina
Mouttia: malattia
© Riproduzione riservata


text:
Mi nu so, se sa storia a l'è vera o puramente a sece staita inventà; ad ogni bon contu mi ve a contu, cume a mi, i me l'an acuntà.
A nu se peò propriu mai sta tranchile; mancu chela seira du Natale du 1548: sci? Nu staive a frèta i ogli, avei lesùu propriu ben: 1548. I burdigoti i eira in tanti chela seira chi i s'à cantava e sunava e ancun deciù forse i s'à beveva da l'usteria de Anin, candu a campana grosa impruvisamente a se mete a suna.
Cose l'è sucesu? Cose l'è sucesu? Ina banda de pirati i son sbarcai à a Reoa.
In tin mumento l'e stau tùtù in caminà de cursa, i omi in se u Cavu pe puntà i tiri, e done a preparà de paieoi de aiga cauda pe riseve u nemigu cume se cunven.
Giambarca u se mete a preparà in se u feogu ina mescciura de catrame e peixe pe a stesa beseogna. Giausè che i saisgeva tuti cu l'eira u ciù curagiusu i l'an mandau subitu in perlustrasiun versu a diresiun de duve se pensava arivese i pirati.
Candu u l'è staitu arivau da a Gieixeta de San Sebastian, pe acapise ciù o menu duve adesu ghe a villa Garnier u l'eira già in zenuiùn pe a prima invucasiun de prutesiun. Ripartiu cun i pò ciù de ceo u decide de carà fin da u Migliarese e peoi ancun ciù in giù adiritùra fin a Bagnabraga. Ma ciù u carava in giù, ciù gheira canisi ruvei erburi auti, e scuru cume in buca au luvu, u ventu a tera cu scciusciava, e bulegase l'eira sempre ciù dificile, e peoi tùtù su inseme de cose diemu a verità u faisgeva vegne i brividi, a u mancu ghe fuse stuita a luna ma nu gheira mancu sa lì.
E alura u curagiusu Giausè pe puira de aveigsinase tropu a dunde l'eira sbarcau i pirati u pensa ben de aluntanase in pò, u se girà in derè u ghe dà pe sbiecu pe turnasene indarè versu l'Aiga Santa, via in pò ciù surva du veci masatoiu.
Arivau cu l'è staitu da sa funtaneta dopu avè bevuu in gurà de aiga fresca e esise segnau tre vote u se mete turna zenuiun in segnu de penitensa pe implurà in'autra vota u Segnù cu de daghe prutesiun e agiutu.
"O poveru mi meschinetu, sulu e sensa agiutu in te sa bruta noiturà, cume fasu a difendime dai Turchi se per casu i me sciorte tuti iseme da su ruveà?"
In mantinente in burdelu u sciorte din tè su rivasu? "Oooh maire sta vota in man proprio atruvau o poveru de mì, senti che burdelu chi fan in te su gerbu pè vegnime a pià". E aureiie e se ghe sun adrisae cume chele din can da cacia pe u spaventu. Oramai a sun persu e scrocighera on in colu tuta a barbaria?
U nu se aspeitava autru ciù che a scarega che u l'avereva mandau de seguru a l'autru mundu. U nu l'aisgeva faitu tempu a fenì de pensà l'ò, candu in durù impruvisu cume fuse staita in cutelà u se sente, propriu in te chelu postu duve a schina a scangia nome.
A poveru Giausè, oramai l'eira tropu tardi nu g'arestava autru da fa che aisà i brasi e cun chelu pocu sciau che gheira arestau crià Sciù Turcu m'arendu! Sciù Turcu m'arendu, ma peoi pe a tropa emusiun poveru Giausè u l'è picau in tera cume mortu?
Cantu u sece staitu mortu u nu l'à mai savùu mancu elu, ma de seguru l'eira già ascaisgi giurnu candu u s'è ripiau da u spaventu. De pirati Turchi a nu ghe n'eira mancu a sciumbria, in te chelu postu l'à, sci ghe bruisgiava acura in pò ma nu a duisgeva de seguru certu ese ina gran feria, e alura rimiranduse in pò d'inturnu u screove che a faghera nu l'eira staitu in corpo de scimitara d'in tùrcù ma nint'autru che in ruviu.
E alura Giuasè, aregurdanduse cu l'eira staitu sceltu pe sta misiun, pe u soi curagiu dopu esise aisau in pei, e ben dritu in cun a facia girà versu u su cu nasceva, mentre i urtimi bufurui de ventu a tera i ghe spentenava i beri, e in cun tuta a putensa da sua vuisge oramai aretruvà, u s'è mesu a crià ben forte in modu che se ghe fuse staitu caicun l'ì da veisgin u l'avereva pusciùu sente ben.
Nu m'arendu e nu m'arenderia mancu se avese contra tuti i turchi da barbaria. Ohè Scrocighera.
Scroi (Franco Zoccoli) - persa ina lenga persu in populu.
6 dicembre 2016


text:
Vichinghi
Vichinghi, bande de guerrê e pirati scandinavi, denominæ inte croneghe latiñe contemporañie Normanni, protagonisti de 'na noteive espanscion marittima inte l'8°-11° sec. E fonte nordiche adœuvian o termine V. pe quelli che se diressan verso S e O; quelli che se dirizettan verso i paixi slavi e Bizançio fun invece ciammæ Variaghi.
Graççie a-i noteivi amegioamenti tecnichi inte l'arte da navegaçion, inte 'na primma faze i V. razonsan tutte e coste de l'Œüropa, o Nordaffrica, Bizançio, i paixi slavi, a Perscia e o Turkestan. I Norvegin se diressan verso e Faerøer, l’Islanda, e Shetland, i Orcade, a Scoççia do Nord, l’izoa de Man, l’Irlanda, con di intenti de colonizzaçion otra che de sacchezzo; carattere escluxivamente piratesco ebban invece e impreize in sce-e coste françeize, in Spagna, in Marocco e in Itallia (coste toscañe). I Daneixi, che mesciavan in vee e proprie armæ, se diressan solo verso l’Inghiltæra e l’impeo carolingio (che co-a conquista da Sassonia o-i menaççava da-a vexin). Tra l’866 e l’890 fondon o Regno de York inte l'Inghiltæra orientâ (da pœu notto comme Danelaw) e into 911 o ducáto de Normandia, ma o re do Wessex Arfreddo o Grande o l'ariescì a battili a Edington, bloccandoli inta parte orientâ de l'Inghiltæra. L’attivitæ corsæa di V. a l'aspresciò a dissoluçion de struttue politiche e sociæ de l'impeo carolingio. L’unica difeiza efficaxe da-i so attacchi a l'ea in sce base locâ, e de conseguença inte l'Œüropa occidentâ sorzette numioxiscimi castelli. L’âtra stradda percoribile a l'ea quella do pattezzo, sciben che o scistema de pagâ un tributo a-i pirati vichinghi o l'ea peigoozo perché o tendeiva a diventâ stabile. Inte 'na fase succesciva, quande i paixi invaxi fun stremæ, i V. domandon de tære onde insediâse, vegnindo coloin: coscì feççan, prez., into Danelaw e inta Normandia e l’aspetto commerciâ de so impreize o fu un semplixe sottoproduto de l'attivitæ de predatoî.
A differença di V., i Variaghi (Svedeixi) vègnan ben fîto merçenai e mercanti. Remontando o corso do 9° sec. i grandi sciummi rusci, razonzettan o Mâ d’Azov e o Mâ Caspio; attaccon inte l'860 e into 941 Bizançio, e a Perscia ascì. A Bizançio formon a guardia personâ de l'imperatô. I Variaghi costruin de baze permanente longo i sciummi da cianua russa pe commerciâ scciavi, pelliççe, amê con l’impeo bizantin. E fonte slave i dexignan co-o nomme de Rus´: l'è probabile che i so insediamenti seggian a l'origgine da nascita di primmi stati rusci, i regni ò canati de Novgorod e Kiev, che into 10° sec. se fuzan into Regno de Kiev.
Tra o 930 e o 980, inte 'na paoza inte l'attivitæ di V., in Inghiltæra Etelstan, re do Wessex, o l'ariescì a sottomette i Daneixi de York unifiando l’izoa sotta a so aotoritæ. Inte questo periodo s'inandiò ascì a crestianizzaçion di Vichinghi. Quande, poco primma do Mille, començò torna e spediçioin vichinghe, queste no razonsan ciu l’importança di periodi precedenti. I Norvegin compin arcuñe ardie impreize mainæsche, quæ a colonizzaçion da Groenlandia (985) e a scoverta, verso o 1000, de coste americañe, dove fu fondao pe breve tempo una colonia into Vinland, in sce-a costa nord de l'izoa de Tæranœuva. Into 1014 a battaggia de Clontarf a marcò a fin da prezença vichinga in Irlanda. I daneixi Aroldo II Dente Azuro e Sven I Barbaforcua començon invece a conquista de l'Inghiltæra; o figgio de Sven, Canúo o Grande, o s'impadronì de l'intrega izoa, construendo un impeo marittimo ch'o l'includeiva ascì a Danemarca, a Norveggia e e izoe a N da Scoççia. A dominaçion daneize in sce l'Inghiltæra, però, a se desciorvè pochi anni doppo a morte do Canúo: in gio a-o 1015 l’etæ vichinga a poeiva dîse davei concruza, a ovest comme a est, dove i Variaghi ean stæti zœumoæ inglobæ da-a maggiorança slava.


text: GNU FreeFont (20121211) ODTFreeSerifĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çFreeSansĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çFreeMonoĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü çĄ Ć Ę Ł Ń Ó Ś Ź Ż ą ć ę ł ń ó ś ź ż É À È Ù Â Ê Î Ô Û Ä Ë Ï Ö Ü Ç é à è ù â ê î ô û ä ë ï ö ü ç


text:
Cattoliçeximo
Cattoliçeximo - insemme di prinçippi e de l'ordenamento da Gexa catollica romaña, ossæ a societæ de fedeli che, distinguendose da tutte i atre comunitæ crestiañe, a g'ha pe cappo vixibbile o pappa, consciderao vicaio de Criste e successô de Pê.
Caratteristeghe da Gexa cattolica son l’unitæ, a santitæ, a cattoliçitæ e l’apostoiçitæ. L’unitæ a fa sci che comme e membre unie a-o cappo forman un unnico corpo, coscì i battezæ incorpoæ a Cristo forman con lê un corpo solo, into quæ pœuan razonze l’union piña e totâ con Dê; a santitæ a l'è o fin pe-o quæ a Gexa a fu instituia, percose i so membri, vivificæ da-a graççia santificante, sæn perfetti comm’o l'è perfetto o Poæ çeleste; a cattoliçitæ a l'è a vocaçion universâ da Gexa, derivâ da l'obrigo di apostoi de predicâ o Vangelo a tutte e creatue; l’apostoliçitæ a scigniffica che a Gexa a remonta a-i apostoi inta so constituçion esençiâ.
O governo da Gexa cattolica o l'è teocrattico, derivando ogni aotoritæ da-o so divin fondatô, exerçitâ inta persoña do so vicaio, o roman ponteffiçe, successô de l'apostoo Pê into primato apostollico. L'è consciderao fœua da-a Gexa catollica (scominigao) qualunque o l'atente a l'integritæ da dotriña mostrâ da Romma ò o s'ostiñe inta rebelion a-a S. Sedia (eretico, scismatico). Pe caoza do so fondamento, o primato do pappa o no l'è un sempriçe primato d’onô (primus inter pares) ò puamente ministeiâ; a so aotoritæ, aomanco into so ezerciççio, a no l'è subordinâ a l'aprovaçion do concillio ecumennego ò a-o scindacato do poei çivî, tratandose de 'na giurisdiçion inmediâ, ordinaia, universâ, piña e perfetta, e che pe a so origine, comme pe o fin sorvenaturâ a-o quæ a l'è ordenâ, a trascende ogni atro poei de instituçion umaña. O magisteio do pontiffico o l'è infallibile, quande lê o l'exerçita ex cathedra, ossæ comme supremo ófìççio de pastô e meistro de tutti i crestien e intendendo definî 'na dotriña circa a fe' e a morâ; a so aotoritæ de giurisdiçion a l'è limitâ a-i fedeli da Gexa cattolica e a comprende o poei legislativo, executivo, giudiçiaio. Da-o momento de l'eleçion açetâ, o ponteffixe o g'ha a piña poistæ de giurisdiçion in sce tutta quanta a Gexa. Contra e so decixoin no se dà appello giuridico ni a-o colegio di veschi ni a-o Concillio ecumeñego, o quæ, do resto, o no g'ha a so aotoritæ che co-a presença e l’aprovaçion do pappa.
Into governo da Gexa o pappa o l'è coadiuvao da-i cardenæ costituii in collegio. Pe l’ezerciççio de l'aotoritæ suprema o pappa o se vâ de sacre congregaçioin, ch'han giurisdiçion ordinaia pe tutta a Gexa, e quindi emañan decretti, prononçian sentençe, reggolan l’eserciççio do curto ecc. Soggetti a-o pappa son i veschi, successoî di apostoi, da lê nominæ liberamente; donde l’eleçion a l'è fæta da 'n corpo collegiâ, son sempre da lê confermæ comme condiçion indispensabbile a-a validitæ di so atti. I veschi ascì son investii d'aotoritæ ordinaia e inmediâ pe drito divin, ma a so giurisdiçion a l'è limitâ a-a proppia diocexi; g'ha ciaschedun 'na proppia curia, dita diocezaña, pe l’exerciççio da giurisdiçion ordinaia. Ciu diocexi ragropæ in gio a una sede prinçipâ costituiscian 'na provinçia eclexastega ò arçidiocexi, o quæ ordinaio o g'ha o grao de arçivesco e o nomme de metropolita, sença però vea e proppia giurisdiçion in sce-i atri veschi, diti sufragannei. In ogni diocexi gh'è un ò ciu vicai generæ che forman co-o vesco 'na sola persoña giuridica. Ogni diocexi a l'è sudiviza in parocchie, a-e quæ presezze co-o nomme de parrego un sacerdote, secolâ ò regolâ, comme rettô da Gexa e pastô de quella determinâ popolaçion. E parocchie de 'na diocexi son ragropæ in destreiti, a-i quæ presezze un vicaio forannio ò decan con di atribuçioin limitæ a-a vigilança. Da-a rente a-a cêxîa secolâ stà a cêxîa regolâ chi aparten a-i despægi ordi monasteghi ò congregaçioin religiose.
Tutti i paixi a-i quæ s'estende l’aotoritæ spritoâ do roman pontiffico se pœuan dividde inte træ categorie, segondo che dipendan da-a Congregaçion pe i veschi, ò da-a Congregaçion pe e Gexe orientæ ò da quella pe l’Evangeizaçion di poppoli. Dipende da-a Congregaçion pe i veschi: i patriarcati rescidençiæ latin de Lisboña e Veneççia e tutte e sedie rescidençiæ latiñe, tranne quelle che s'atrœuvan inte di paixi de miscioin ò conscideræ comme tæ. Da-a Congregaçion pe e Gexe orientæ dipende i patriarcati orientæ de Lusciandria di Copti, de Antiochia di Maroniti, d'Antiochia di Melchiti, d'Antiochia di Sciri, de Babilonnia di Câdê e de Çiliççia di Ærminni, tutte e sedie rescidençiæ di varri riti orientæ, i vicaiati apostollichi de rito bulgaro e copto, e gexe de rito ærminnio (Trabizonda), de rito câdê (Baghdad, Mardin e Mossul) e de rito sciriaco (Sciria e Çiliççia). A-a Congregaçion pe l’Evangeizaçion di poppoli l'è sogetto o patriarcato rescidençiâ latin de Geruzalemme; tutte e sedie rescidençiæ di paixi ch'en sott'a-a so giurisdiçion, ossæ di paixi de miscion; tutti i vicaiæghi e e prefetue apostolliche in tutto o mondo, tranne i vicaiati apostollichi de rito burgaro e copto.
L'Annoaio pontifiççio do 2017 o testimonnia ch'apartegne a-a Gexa cattolica ciu che 'n miliardo 285 mia persoñe, ciu che a meitæ di 2,4 miliardi de crestien into mondo.
Referençe[modìfica | modìfica wikitèsto]
- Traduto da www.treccani.it


text:
Inte mæ peregrinaçioin tra i testi antighi zeneixi à un bello momento son cheito in scî “Medicinalia quam pluruima”, di quæ ò parlou ascì l’urtima domenega inte l’articolo ch’o l’è sciortio in sciô giornale. I Medicinalia son un manoscrito grandiscimo ch’o contëgne a conoscensa de meixiña da fin do Quattroçento, in ciù a-e propietæ de erbe e à quarche elemento de alchimia. A lengua deuviâ a l’è à base zeneise con di elementi lescicali toschen e latin, stante che l’intendimento do manoscrito o l’ea quello de anâ in gio e spantegâ e conoscense. Con tutto, sciben che inte un paise normale ghe saieiva unn’ediçion belliscima e commentâ – magara portâ inta grafia d’ancheu pe-o maggiô scanfio di lettoî moderni – chì in Liguria no s’attreuva di Medicinalia nint’atro che un estræto de pöche pagine, e ancon graçie à chi o l’à fæto (o se ciamma “Et jo ge onsi le juncture”, Le mani, 1997, Recco).Oua, scicomme mi no sò se gh’aviò mai o tempo de mettimeghe, de fâ in mòddo che tutto o manoscrito o pòsse ëse pubricou, ma magara quarchidun lezzendo ghe ven a coæ, lascio chì de sotta uña de riçette, coscì che un o pòsse fâse l’idea.
N’ò çernua uña utile, se ben realizzâ: quella ch’a permette de ottegnî l’öo da-o gran. O scrive l’anònimo autô do Medicinalia: “1035 – Esperimento provatiscimo e veriscimo, fæto da Hermete filòsofo. Reccheuggi e grañe do frumento nette e monde, e mettile inte un sacchettin de teia sottî, e pöi mettilo inte unna pitarra de euio de oiva ch’o segge bon, e comme ciù vegio l’è megio. Fanni che o no tocche o fondo e che o stagghe sotta l’euio unna spaña, e coscì lascilo stâ pe un meise, çoè, trenta dì ò ciù.
Pöscia cava feua o sacchetto da-o dito euio, e aggi unna poela da frizze ch’a segge mondiscima, e mettila a-o prinçipio in sce un feugo piccin, donca mettighe drento inta poela o dito frumento coscì vonto e bagnou da quello euio e, à pöco à pöco, vanni azzonzendo o feugo tanto che o segge ben cado. Pöi coa o dito euio co-o frumento con un burato sottî.
Pöscia piggia do mercurio sublimou, ovveo arsenisco crestallin, e fannilo in pua sottî con unna pria de marmao, e incòrporilo drento questo euio molto ben, inte unn’ampolla de veddro, e stòppila ben con creta ò atra còlla ch’a no pòsse sfiatâse. E coscì mettila sotta a-o liamme cado de cavallo e fanni che a ghe stagghe doî ò trei giorni e atrettante neutte, e ciù se beseugna.
Pöscia piggia l’ampolla e mescila ben insemme, e veuila in sce quello marmao de primma, e maxiña molto ben a dita compoxiçion. Pöi che o l’è maxinou, torna quella compoxiçion inte l’ampolla de veddro e fanni como de primma mettendola sotta a-o liamme, e lascila stâ tanto como l’è dito de sorvia, e coscì fin à sette vòtte. L’urtima vòtta a saià à mòddo de un unguento.
Pöscia piggia l’ampolla e descreuvila, e creuvila de un tessuo ch’o tëgne o feugo, e mettila inte unna pignatta piña de çenie freida, che a ghe segge seppellia drento: che ghe segge çoè a çenie de sorvia e attorno quattro die e ciù.
Pöi metti sta pignatta into forno quande o pan o l’è cavou feua, e lascila stâ drento finché o forno o l’è freido. Donca piggia træ libbre de mercurio vivo e mettilo inte un vaso che o no pòsse scioâ, e mettighe drento con quelle træ libbre unna libbra do dito unguento, con lento, lento, lento feugo, e o diventià sô degniscimo, che o porrià stâ contra ògni atro quantonque fin.
Oua, tëgni questo segretiscimo, perché no ti treuvi o scimile”. Mi l’ò fæto e o fonçioña: tutti i giorni son lì che pòrto di cavagni pin de öo in banca, che no san ciù donde mettili. E pöi dixan che savei o zeneise o no serve guæi… Lescico: Butao: setaccio Cavagni: cestini Çenie: cenere Cheito: caduto Coa: cola Çoè: cioè (ant.) Deuviâ: adoperata, utilizzata Die: dita Dito: detto Euio: olio In ciù: oltre In scî: sui Liamme: letame Marmao: marmo Öo: oro Pitarra: brocca (ant.) Pua: polvere Scanfio: agio Scioâ: sfiatare Sô: sole, ossia “oro” nella simbologia alchemica Teia: tela Veuila: svuotala.
Lescico:
Butao: setaccio
Cavagni: cestini
Çenie: cenere
Cheito: caduto
Coa: cola
Çoè: cioè (ant.)
Deuviâ: adoperata, utilizzata
Die: dita
Dito: detto
Euio: olio In ciù: oltre
In scî: sui
Liamme: letame
Marmao: marmo
Öo: oro
Pitarra: brocca (ant.)
Pua: polvere
Scanfio: agio
Scioâ: sfiatare
Sô: sole, ossia “oro” nella simbologia alchemica
Teia: tela
Veuila: svuotala


text:
Miagètta de muìin e de cassìna màrsa
cheòtta da in Lùggiu arraggiò
me g'assètou pe aspetàate
coutelèe d'ùumbra che pàan cùgni acciantèe in tà rena
tàggian
prìie riùnde alugèntèe dà risacca
e scoèggi che aspèetan i scupassuìn dou màa
Òrièe èsse quel'asciugamàn cou teu òudùu
òrièe èsse ù sùu, che se ratèela cou ventu pè bagiàate
de dùnde... a teu pèle l'è giànca cùmm'au lèete
ti m'èmbrièghi
coùme in gòttu de giàncu de Sinque Tèere
appuntelòu cou due ancciùe en toccu de pàn, nèigru
cumme ì teu cavèlli approufumèe de fìggia
e ì teu òeggi, prufùndi
cumme è proufunditèe dùnde ghè ù courallu, rùssu
cumme a teu boùcca quande ti me bàagi
Stelìn.


text:
Gilgamesh
Gilgamesh - Eroe de l’epica mesopotamica che pe di studioxi o saiæ da identificâ co-o quinto re da 1ª dinastia de Uruk, segondo a Lista reâ sumerica. Figgio da dea Ninsun e do re de Uruk Lugalbanda, o l'è consciderao pe doi terçi dê e pe un terço ommo da una tradiçion lettiaia do periodo de Ur III (fin do 3° millennio), ma o l'è za ricordao comme dê inte l’onomastica de Fara (meitæ do 3° millennio).
O l'è o protagonista de çinque compoxiçioin epiche sumeriche e de un gran poema in accadico, de quæ son conservæ ascì de redaçioin frammentaie in lengua ittita e urrita: l’epopea de Gilgamesh a l'è l’œuvia mesopotamica che ciu influença a l'ha avuo inta lettiatua, inta religion e inte l’arte de l’antigo Oriente.
Quest’epopea a g'ha pe scopo l’esaltaçion da profonda amixizia tra Gilgamesh e Enkidu, eroe pao so. Questi o l'ea stæto creao da Anu pe punî Gilgamesh da tirannide da lê esercitâ in Uruk; i doi eroi lottan tra lô e Enkidu o l'ariesce a atterrâ Gilgamesh; da pœu vegnan gren amixi e compiscian insemme una serie de geste eroiche, tra e quæ l’oçixon de Khumbaba. Ma ço o provoca a puniçion de Enkidu, ch'o mœu pe voentæ di dê; Gilgamesh o n'è despiao e o va in çerchia de quarche mezo pe redâghe a vitta; Utnapishtim, l’immortâ eroe do diluvvio universâ, o no pœu agiuttâlo perché i dê han riservao pe lê mæximi a vitta eterna; Gilgamesh alloa o l'evvoca a figua do so amigo da-i infei e o poema o se ciudde co-a descriçion de l’oltretomba.


text:
Beseugna che vagghe avanti co-o racconto de vexende antighe, sedonca doviò continuâ alternando i fæti vegi e quelli de crònaca, e no va ben, se fa da confuxon. Repiggemmo o fî. Verso a fin da stæ do 2011 aveivo guägno unna çerta comeptensa in ponto grafia zeneise e, co-o dexidëio de parlâne con quarchidun, çerco un apontamento co-o Franco Bampi, che o l’aveiva propòsto a coscì dita “grafia offiçiâ”. A stöia a l’è sta chì: do 1996 a Provinsa de Zena a l’aiva finançiou a pubricaçion de unna “Grammatica del Genovese”, euvia do Fiorenzo Toso , un fra i mascimi linguisti esperti do ligure. Inte quello libbro, ch’o l’arresta ancon a-a giornâ d’ancheu un riferimento obrigou, gh’ea ascì unna propòsta de grafia, ch’a l’aiva avuo unna çerta diffuxon inti anni apreuvo.
Però, di primmi anni doamia, quande paiva pròpio che a costion da scrïtua da nòstra lengua a fïse lilì pe ëse risòlta, o Franco Bampi o l’aiva fæto unna contropropòsta, che o l’aiva ciammou aponto “grafia offiçiâ”. Coscì, quande mi me son misso à studdiâ o zeneise, gh’ea in campo doî modelli. I meixi de studdio m’aivan caxonou ciù dubbi che çertesse, e no ea seguo de voei anâ apreuvo à unna vixon ò à l’atra: pe questo voeiva parlâ con l’un e con l’atro pe ciæîme e idee. O primmo che ò contattou o l’è stæto o Bampi, che o s’è mostrou subito disponibile à dâme udiensa verso a fin de novembre. Se veddemmo into seu scagno à l’Universcitæ, lì da-a Fea do Mâ, e parlemmo un pö de tutto: de prospettive do zeneise, di progetti, da grafia, di atri attivisti. Mi no ea ancon bon – ma pe pöco! – de sostegnî unna conversaçion in zeneise, e donca pe corpa mæ emmo dovuo passâ fito à l’italian; ea contento, à tutte e mainee, de confrontâme finarmente con quarchidun che o scompartisse con mi l’interesse pe-a lengua, e o s’ea pòsto o problema teòrico da seu scrïtua.
L’è da dî che e mæ propòste de integraçion da c.d. “grafia offiçiâ” no aivan incontrou a seu approvaçion, ma ghe n’ea za à basta che o ê piggesse in consciedeaçion. In ponto progetti – perché quande doî zeneixisti se veddan o tema o l’è delongo quello: “cöse poemmo fâ pe sarvâ o zeneise?” – o m’aiva contou, tra l’atro, che o l’aiva in cheu de inandiâ o riediçion critica de l’Eneide do Baçigalô , con adattâla a-a seu grafia. Mi ghe son un pittin arrestou, e gh’ò dito: “ma non è un tipo di letteratura che propone del genovese un’immagine regressiva, da dialetto?”, ma lê o m’aiva rispòsto che se gh’attrovava un muggio de poule interessanti da commentâ, e da mette torna in çircolaçion. L’argomento che o l’à avuo ciù importansa de quello incontro o l’è stæto però quello in scî atri personaggi che se dan breiga co-o zeneise. Lê o î conosceiva tutti e donca mi ghe domandava, e quande gh’ò dito do Toso ò sacciuo pe-a primma vòtta quarcösa in sce de lê.
“Toso è un accademico; come tutti i linguisti, per lui il genovese è una materia di studio, ma non si occupa della sua conservazione, come se si trattasse di una lingua morta”. M’arregòrdo che a cösa a m’aiva imprescionou ben ben. M’appensava: chissà comme se fa à dedicâ a vitta profescionale à unna lengua che se conscidea mòrta. Do resto, quande inti meixi apreuvo ò conosciuo i zoeni da Compagna, che à l’epoca ean Lusito, Canessa, Noceti e Ricci, sto discorso da “lengua mòrta” l’ò sentio ripete da liatri ascì: o l’ea un dæto acquixio. E mi à pensâ: che desdiccia che o linguista o ciù importante che gh’emmo o l’agge st’idea… Scinché unna vòtta – ma magara un giorno ô contiò pe ben – ò scrito a-o Toso, co-o quæ eo introu in contatto, con domandâghe comme mai o conscideava o zeneise unna lengua mòrta. A seu rispòsta a l’è stæta inatteisa – mi m’aspëtava de longhe dissertaçioin soçiolinguistiche in scê dinamiche da spaiçion di idiòmmi – apreuché o m’à dito sccetto e netto, squæxi sorpreiso, che o no l’ea pe ninte de quello pai.
A conoscensa che ò fæto de lê, de maniman inti anni, a m’à confermou che se gh’è un do quæ no se peu dî che o tratte o zeneise comme unna lengua mòrta o l’è franco o Toso. Cian cianin ascì i zoeni da Compagna che an posciuo conoscilo, o Canessa e o Lusito, s’an formou unn’opinion despægia. Ancon oua me domando perché o Prof. Bampi o m’avesse dito coscì – e evidentemente no solo à mi –; da donde o l’avesse træto quello giudiçio. Peu dâse che un tòcco de incomprenscioin che an caratterizzou i nòstri rappòrti inti anni apreuvo a l’agge à vedde con sta domanda a-a quæ no ò mai avuo rispòsta…
Lescico
À basta: a sufficienza
Ancheu: oggi
Apreuché: poiché
Apreuvo: segenti, dietro
Arrestou (son): sono rimasto sorpreso
Ascì: anche
Caxonou: causato
Cheu (avei in): avere in mente, avere intenzione
Delongo: sempre
Desdiccia: sfortuna
Despægia: differente
Franco: proprio
Maniman (de): a poco a poco
Ponto (in): in merito, sul tema
Poule: parole
Sccetto e netto: chiaro e tondo
Scompartisse: condividesse
Sedonca: altrimenti
Stæ: estate


text:
Charles Babbage
Charles Babbage (Totnes, Devonshire, 1791 - Londra 1871) matematico ingleise noto specialmente pe di studdi e di progetti relativi a de macchine carcolatrixi aotomatiche, tra-e quæ quello da macchina analitica (analytical engine): o progetto, mœüao intorno a-o 1834, o no fu mai portao a concruxon, nonostante l'appoggio di collaboratoî e e risorse economiche fornie a Babbage da-o parlamento e da-a regiña. L'é çerto che o fallimento de questo progetto, ch'o l'ea tra l'âtro concepio in termini puamente meccanichi, o scoraggì pe un pó de tempo di urterioî finançiamenti in questa direçion. Tuttavia a ciarezza de çerte intuiçioin, succescivamente repiggiæ da George e Edward Sheutz, fan da macchina analitica o primmo veo antenato do moderno elaboratô elettronico. Into progetto de Babbage, de fæto, son za presente e distinçioin tra a memoia (store) e l'unitæ centrâ de elaboraçion (mill). A sequença de opiaçioin, premonitrixe do moderno concetto de programma, a l'ea, into progetto de Babbage, affidâ a doe serie, relativamente indipendente, de schede perforæ, a primma de quæ a doveiva controllâ a memoia e a segonda l'unitæ centrâ.


text:
Ögiô magicô
L'Ögiô magicô a l' è unna speciale valvola termoionica che a realizza a proieçion de un settore lüminoso in sce a superfiçie laterale do tübbo, oppure in sce a cupola, permettendo a rappresentaçion grafica dell' intensitæ de un segnale elettrico. Tipiche ean a esempio e 6E5, e EM80, e EM84, e atre ancon. In molti radioriçevitoi a valvole i ögi magici ean impiegæ pe mosträ l'esattessa e l'accuratessa da scintônia; in t'i magnetofoni a nastro ean invece döviæ come indicatôi do livello de registraçion.
L'interno da valvola o l 'è fæto generalmente da un triodo ciü a parte de visualizzaçion vera e propria. O triodo o serve pe amplificä a tenscion de pilotaggio applicä, mentre a parte de visualizzazion a l' è un tübbo piccin a raggi catodici che o proietta un fascio de elettroin verso a parte da valvola visibile dall'esterno e ricoverta de fosfori verdi. Cangiando a tenscion de polarizzaçion da griglia posizionnä tra o catodo e o schermo se modifica l'angolo d'incidenza di elettroin e quindi appare un settore lüminoso ciü o meno largo. O segnale de polarizzaçion che o se applica all'ingresso o l' è generalmente piggiou a valle do rivelatô dove existe un ligamme diretto tra l'intensitæ do segnale riçevüo e a tenscion continua generä. Questo segnale o vegne anche impiegou pe modificä o guagno do primmo stadio do riçevitô, evitando coscì eccessive variaçioin de volümme in to passaggio tra unna stazione vicina ed una lontanna (fenomeno noto cômme evanescensa o fading). Questo segnale o l 'è comünemente dîto CAV, che sta pe Côntrollo Automaticô dô Vôlümme.
Unna tecnica döviä attualmente pe ravvivä a lüminoxitæ di ögi magici esaurï a consciste in to sovralimentäli con unna tenscione anodica molto erta, finna a 600V.
Bibliografia[modìfica | modìfica wikitèsto]
- D. E. Ravalico, Primo avviamento alla conoscenza della radio. Hoepli, Milano, 1993 ISBN 88-203-2055-X
- D. E. Ravalico, Radio elementi. Hoepli, Milano, 1954-1991 ISBN 88-203-1940-3
- L. Mureddu, La radio dei pionieri. Sandit Libri, 2004
- L. Mureddu, Radio antiche. Mosè Edizioni, Treviso
Collegamenti esterni[modìfica | modìfica wikitèsto]
- Datasheet dell'EM84, in ingleize
- Le radio di Sophie (sito amatoriale)
- Radiopistoia (sito amatoriale)


text:
Musica e concerti
Analisi/ Il testo di 'Invisibili' di Cristiano De Andrè, prima canzone del Festival di Sanremo 201418 febbraio 2014 - agg. 18 febbraio 2014, 23.37 Redazione
Foto InfoPhoto
E infine quel ritornello, con tutta la tristezza che solo i genovesi sanno esprimere: "Stu ténpu Ch’u s’è pigiòu a beléssa e u nòstru cantu Pe ripurtane inderée sénsa ciü un sensu Ma òua che se vedemmu Dumàn tüttu u cangiàa Stu ténpu Ch’u s’è pigiòu a beléssa e u nòstru cantu E u l’à ripurtòu inderée sensa ciü un sensu Ma òua che ghe vedemmu Dumàn tüttu u cangia". Un ritornello che porta con sé un raggio di speranza: questo tempo che si portato via la bellezza e il nostro canto, e ce lo ha riportato indietro senza alcun significato, ma adesso che lo vediamo, domani tutto cambierà".© Riproduzione Riservata.


text:
Prinçipe Œügennio de Savoia
Prinçipe Œügennio de Savoia-Caignan-Soissons, generâ (Pariggi 1663 - Vienna 1736).
Figgio de Œügennio Maoriççio e de Olimpia Mancin, destinao a-a carrea ecclexiastega, o domandò invan (1683) a Luigi XIV d'intrâ into so ezerçito.
Lasciao Pariggi, o l'intrò a-o serviççio de l'imperatô Liopordo I, distinguendose subito inti opiaçioin contra i Turchi pe a libiaçion de Vienna assediâ (1683) e inte quelle succescive, sci ché a soli 24 anni o fu promosso tenente generâ (1687).
Into 1689 o l'intrapreize l'attivitæ diplomatica ascì, che da alloa o l'áternò a quella bellica, e o contribuì a l'alliança do ducca de Savoia co l'Aostria; segnalaose in Piemonte inta guæra da Grande alliança, o l'ebbe a nommina a feldmaresciallo (1693). A so periççia a l'emerse piñamente inta campagna do 1697 contra i Turchi, quande o-i sorpreize e sconfisse a-o passaggio do Tibisco, presso Zenta. A battaggia a l'ebbe di effetti risolutivi in sce-a guæra aostro-turca do 1683-99, raxon pe-a quæ a Œügennio fu donao di vasti possesci fra i sciummi Drava e Danubio e o poe' començâ a costruçion do palaççio do Belvedere a Vienna.
A-o scciœuppo da goæra de succescion spagnolla (1701-13), o l'ebbe o comando supremmo de forçe destinæ a-o tiatro italian e o batte' o maresciallo N. Catinat fra Carpi e l'Œuggio (1701), sconfizendo poco doppo F. Villeroi a Ciæi. O nœuvo comandante françeize, L.-J. Vendôme, o fu battúo a Luzzæa (1702), ma o l'ariescì a impedî a-o Gennio a conquista do Milaneize, veo scopo de so opiaçioin. Into 1703 o prinçipe o fu nominao prescidente do Conseggio aolico de guæra, ma solo in parte o l'ariescì a rende ciu dinamico l'andio di opiaçioin; doppo avei conseguio insemme a-o ducca de Marlborough a gran vittoia de Höchstädt (1704), o fu battúo da-o Vendôme a Cassan d'Adda (1705). A geniâ ódaççia de Œügennio a se rivelò co-a battaggia de Torin (1706), ch'a se resciorve' co-a sconfita di assedianti françeixi e a conquista do Milaneize, do quæ o vègne governatô. Ancon co-o Marlborough, o riportò e vittoie de Audenarde (1708) e de Malplaquet (1709). Da pœu o l'andò (1711) in miscion diplomatica a Londra pe impedî che o governo ingreize o se retiese da-a lotta; fallio o scopo, o se trovò, doppo a paxe de Utrecht (1713), solo contra a França. Infeiô de forçe, o no poette tegnîse che in sce-a difensciva: a paxe de Rastatt (1714), negoçiâ da-o mæximo Œügennio, a poze fin a-a guæra.
Into 1716 o sbaraggiò a Petrovaradin i Turchi ch'aivan assalio e provinçe ungaize e transcirvañe di Asburghi, e l'anno doppo o çense d'assedio e conquistò Bergraddo, costrenzendo l'impeo ottoman a-a paxe de Passarowitz (1718).
Into succescivo periodo de paxe (1720-33) l'Œügennio, nominao vicaio d'Italia into 1724, o l'atteize a riordinâ l'ezerçito.
Scciupao a goæra de succescion polacca (1733-35), a-o prinçipe, zœumoæ settantenne, fu dæto o comando de 'n fronte segondaio in sce-o Ren.
O fu colleçionista d'arte, amigo di moei sciençiæ, lettiæ e filozzofi do tempo; o l'ebbe senscibbile peizo into goerno de l'impeo.


text:
Liguri Antighi
I Antighi Liguri son stæti a popolaçiòn originaïa da Liguria. Primma de l'etæ de Rumma, e popolaçioìn lìguri ean divîze in naçioìn, e no ghe n'ean sôlo inscia Ligùria, ma se trovavan anche in squæxi tùtto o Piemonte, a Svissëa meridionale de anchêu, a Provensa françèize, inte l'Oltrepò Paveise e a Provinsa de Piaçensa. Inte quest'àrea ghe son ancón tanti nommi de pèixi de origine lìgure. I Liguri no ean 'na rassa europea; quande in Italia son arrivæ i Indoeuropei, pa' che i Liguri ghe fisan za; i archeòlogi dixan ch'o l'èa 'n pòpolo pre-indeuropeo ò anario (comme i Baschi). I Liguri parlavan a léngoa antiga lìgure, che a no l'éa scrïta, e coscì a l'é anæta persa; pa' che a cadensa e arcunn-e paròlle do lìgure de ancheû seggian derivæ da-o lìgure de quella vòtta. I Liguri ean gente di monti. Mangiavan surviatûtto servaginn-a, formaggio e læte. Gh'ean quei che de lòu ean merçenari e anavan a fa' a guæra pe' âtri pèixi (Cartagine o Romma). Quei che vivvevan vixìn a-o mâ ean pescoèi e mainæ, e navegavan, anche a-o largo, senpre con barche piccinn-e.
Pòpoli Liguri.[modìfica | modìfica wikitèsto]
E naçoìn ciû importanti, inta Liguria de ancheû, ean:
- Apuani - inta Provinsa de Spesa e inta Lûnigiana
- Tigulli - inta Rivêa de Levante
- Genuati - a Zêna, dovve òua gh'é o Çentro Stòrego
- Vituri - a Utri
- Sabazi - a Sann-a
- Docili - dovve gh'è Arbisêua
- Epanteri - a Carcare
- Ingauni - dovve gh'è Arbenga
- Intemeli - a Vintimiggia
Ghe n'ean anche inte âtre regioìn:
- Friniati
- Ilvati
- Magelli
- Statielli
- Dertunini
- Caburriati
- Taurini
- Libui
- Veleiati
- Levi
- Marici
- Segobrigi
Letiatûa insci Liguri.[modìfica | modìfica wikitèsto]
Di antighi stòrici, quei che àn scrïto de ciù insci Liguri Antighi son stæti Diodoro Siculo, Stabone, Erodoto. O professô Nino Lamboglia o l'à scrïto o lìbbro "A Liguria Antiga", ch'a l'é l'òpera ciù importante inscio argomento.


text:
Venerdì 6 d’òtobre: Unitre, libbri, e socjêtæ catòliche: o tutto condîo con poêxia e muxica
Trasmiscion vivace e varia quella apenn-a pasâ. Meno ricca in scê paròlle, che a-a fin son stæte solo quelle che ò domandòu mi. Ecco donque e domande e e rispòste. Comme se dixe quande o çê o l’é scuo e coverto: gh’é doe paròlle: acabanòu e lùvego. Gh’é doe paròlle anche pe dî strenze, travagiâ a-o streito: sequadrâ e métte a-o sequæo; veuggio chi aregordâ che ‘chiave di volta’ in zeneize a se ciamma sequàddro.
L’urtima domanda a l’ea a traduçion in zeneize de l’italian ‘annegare’: se dixe negâ, sensa a ‘a’ iniçiale.
Inte rispòste quarchedun o l’à dito métte a cadéllo (stare nei termini dovuti)
e arensenîo (rannicchiato).
Alegri!


text:
Gian Loigi Fiesco
Gian Loigi Fiesco (Zena, 1523 - 1547), nobile zeneize aotô da falia conzua contra o Dria Doia.
Biografia[modìfica | modìfica wikitèsto]
O nascette a Zena da Scinibado comes Lavaniae (quondam Gian Luigi senior, rammo de Torriggia e Savignon) e Maia Grossa da Rove (figgia de Bærtomê do rammo zeneize di Grosci da Rove), into 1522.
Primmogenito de œutto figgi legittimi, o l'ebbe in testamento da-o poæ (testamento do 18 zenâ 1528, doppo l'investitua de Carlo V do 2 sett. 1524, renovâ a-o Fiesco o 4 genn. 1535) i feüdi de Montœuggio, Torriggia, Carrega, Garbagna, Roccataggiâ, l'ottava parte de Savignon, Cremonte, Grondoña, San Steva d'Aveto, Borgotâ, Carxi e Veppo, Vaize, Croxe Val Trebbia e parte de Otton. O Fiesco o l'ea erede de 'n patrimonio a l'apexe da so espanscion, ma into mæximo tempo segnao da de difficortæ finançiaie e politiche che fun drammatizzæ da-a morte precoxe do poæ (fin 1531 ò prinçippio 1532).
A-a morte do poæ o Fiesco o l'andò a vive co-a moæ into castello de Montœuggio, donde o l'ebbe comme precettô P. Pansa (za segretaio e amigo do Scinibado, lettiao e aotô de vitte de Innoçençio IV e Adrian V, pappi de caza Fiesca, pubbricæ into 1601), a-o quæ spettò insemme con Dria Doia a tutella ascì. A 18 anni o preize o comando di fœüdi e l'amministraçion do patrimonio. O se transfei a Zena, into palaççio Fiesco de Viovâ, e into zenâ 1543 o maiò Lenoa Çibba, neva de Innoçençio VIII, co-ina dœutta de 34.000 scui d'óo. O maiezzo o fu çelebrao a Carræa e i spozoei fun imbarcæ a Avença e transportæ a Zena co-e galee do Zanetin Doia. Nascette da chì a lezendia da rivalitæ d'amô tra o Fiesco e o Zanetin in sciâ quæ caziâ l'enfaxi de numioxi cronisti da congiua do 1547.
In effetti, tutta a vexenda umaña do Fiesco, e tutta a produçion lettiaia relativa, a se condensa da pœu in gio a-a congiua do 1547. A-e stigge notiççie insci-â vitta fa da contrapeizo una vastiscima lettiatua incentrâ in sce questo evento. A congiua, un tema clascico da lotta politica inte l'Œüropa moderna, co-o peizo che in questa aveiva l'inmaginaio, o sfrutamento politico e a retorica a peto da realtæ di fæti, a colora scin da-a morte in moddo indelebile a figua e l'avventua umaña do Gian Loigi. A retorica da congiua, ch'a Zena a l'aiva un fondamento inti scheamenti façionæ da nobiltæ e inti confliti tra nobili e popolæ, a s'intreçça inta figua do Fiesco co-o tema da fin da so nobile famiggia ("pe occurto giuditio de Dê - scrisse o F. Federighi into so "Tratao da famiggia Fiesca" e con alluxon a-a scomparsa in mâ do mæximo Fiesco sotta o peizo de l'armadua - se ruinò con preçipitio ... pe l'intempiança de Gio. Loigi... o quæ o preçipitò into profondo de l'abisso, tutte e groie di so antepassæ", C. 49r); con quello da rivalitæ e de l'inimixiççia tra zoeni, o colto e raffinao Fiesco e o sgrœuzzo e pin de sosta Zanetin, nevo do Dria Doia e so successô dexignao; infin co-o tema da presonta relaçion sentimentâ tra o Zanetin e a Lenóa Çibba. Son questi elementi clascichi de tragedie renascimentæ che attian a senscibilitæ romantega.
A congiua de fæto a pòrta in luxe pròppio o ròllo de gren famigge che da riforma ean stæte protagoniste, e insemme e struttue d'alliança e o zœugo de façioin ch'apartegnivan a-a consoetudine politica da çittæ: un dæto che fòscia o pœu spiegâ l'enfaxi di cronisti in scê qualitæ di attoî e in sce-e relaçioin interpersonæ. Un processo che, s'è dîto, pœu ese lezuo comme transformaçion de l'élite dirizente zeneize, co l'emarginaçion de famigge "feüdæ" e l'emerze prepotente de un'aliança d'interesci tra i assentisti de galee (o Doia) e i gren banchê-finançê (Adammo Çentrion e i Spiñoi). In sce questo mæximo teren se pœu leze a redoggia politica da vexenda, de seguo dominâ da-a succescion a-o Dria Doia, foscia strumentalizzâ da-e corte de Pariggi e Romma. E prœuve de tramme internaçionæ conscistan inte (vaghe) promisse da corte de França a-i fræ do Fiesco, Ottobon e Cornelio, into prezonto favô de pappa Paolo III, inte l'intervento ciu diretto do ducca de Piaxença Pê Loigi Farneize, da-o quæ o Fiesco o l'aiva accattao quattro galee armæ.
A congiua, preparâ tra a stæ e l'aotunno do 1546, a se risolse squæxi pe intrego inta nœutte tra o 2 e o 3 zenâ 1547. Daprimma programmâ pe o 4 zenâ, doppo o maiezzo tra o cugnao do Fiesco, Giulio Çibbo, e Peeta, sœu de Zanetin Doia, a l'avègne inti giorni da scadença do mandao dogâ de Gian Batista Di Fornæ. O scopo immediao o l'ea d'amaçâ Dria e Zanetin Doia e Adammo Çentrion, braçço drito do Doia, portâ a ra sedia dogâ Bærnabè Adorno e mette Zena sotta a proteçion da França. Inte paole de un di conzuæ, Verriña, protagonista do succescivo processo, o Fiesco "o l'aiva dessegno de riordinâ ra çittæ e redûla a mao egualança de quello ch'a foisse primma"; inte paole d'atri l'enfaxi a l'è in sce "popolo e libertæ" [1]. O Fiesco o contava in sce-e forçe di so feüdi apeninnichi ("Perçochè ri Fieschi comandavan a uña gran parte dri montagnin" [2]), in sce l'adexon in çittæ di "popolæ", in particolâ tra i artexen tescili, e in scî spaççi oferti da-a rivalitæ tra nobili vegi e nœuvi.
Into depoidisnâ do 2 zenâ o Fiesco o feççe vixita a-o Dria Doia inta so villa de Fasciœu, o l'annonçiò a Zanetin una sciortia notturna co-ina galea, e o costruì coscì a sorpreiza. Inta nœutte tra o 2 e o 3 zenâ, i congiuræ, in parte guidæ da-o Giœumo Fiesco, s'impadronin de porte da çittæ e da darsena de galee: un testimonnio, tâ Angeo Maia do Borgo, o descrisse a-o processo comme "inver ra porta de S.to Andria o ritrovò ro Segnô Girœummo con uña grossa squaddra con un tamburo et ra bandera in ra quâ squaddra se criava popolo e libertæ ..." [3]. O Zanetin Doia o fu amaççao e o Dria Doia o se rifugiò, co-i familiæ, a dorso de mû a Mason, feüdo de Adammo Çentrion. Ma inta darsena, o Fiesco o moì preçipitando in mâ. O fræ Giœumo o l'ariescì comunque a impadronîse temporaniamente da çittæ; ma o 3 zenâ o l'açetò l'oferta de 'na tregua da-i delegæ do Senato zeneize (Nichiozo Doia, Paolo Pansa e Ambrœuxo Senarga), ch'o s'ea riunio ascistio da l'ambasciatô spagnollo, Gomez Suarez de Figueroa. In sciâ promissa de perdon e amnistia generâ o Giœumo o s'aretiò co-i so ommi into castello de Montœuggio.
Rentrao a Zena, o Dria Doia o l'ótègne da-o Senato a revoca do perdon concesso a-i rebelli, o feççe pubbricâ un bando perpetto contra i fræ Fieschi, o misse l'assedio a-i so castelli e o l'ótègne o smembramento de quello ch'o l'ea o so stato appenninico. O palaççio de Viovâ a Zena e o castello de Montœuggio fun asccianæ; o còrpo do Fiesco o fu ripescao, esposto pe doi meixi inta darsena e da pœu portao a-o largo e cacciao in mâ. L'œuvia de spœugiaçion do patrimonio di Fieschi a se compì poco ciu tardi, quande doppo a nœuva congiua de Giulio Çibbo fu confiscao ascì i ben do Scipion Fiesco (unico di fræ sorvevisciuo e rifugiao a-a corte de Pariggi).
A Repubbrica a l'incorpoò coscì Montœuggio, Roccatagiâ, Neion e Vaize. A nœuva geografia politica de l'Appennin a fu in parte ridisegnâ da-o passaggio de Borgotâ e Calestan a-o ducca de Parma e da quello de Pontremmoi, Torriggia, Carrega, Grondoña, San Steva d'Aveto a-o governatô de Milan. A titolo de ressarçimento di danni subii da-e galee e da-i palaççi in çittæ i Doia ótègnan da l'imperatô una parte de questi feüdi. Co-a nœuva riforma, dita "do garibetto", o Dria Doia o l'ariescì a rinsâdâ i ligammi tra i nobili vegi e a potençiâ in senso oligarchico i Seeniscimi Collegi.
Inta lettiatua[modìfica | modìfica wikitèsto]
O megio frûto de quello filon lettiaio ch'o nascette co-i primmi cronisti da congiua a l'è l'œuvia de A. Mascardi, pubbricâ a Milan into 1629. O Mascardi, aotô çellebre pe l'œuvia "Dell'arte istorica" (Romma 1636), o çitta comme fonte Foggetta, Scigonio, Campanaçço e Bonfadio, ma ascì "molte scritue privæ". Inta presentaçion "A-o lettô" o l'ófre una narraçion drammatica, ma ascì "un'aotentica testimoniança de cose passæ", ch'a se concreta inta ricostruçion do sfondo politico zeneize e œüropeo, into quæ o l'individdoa a "caxon vea" de l'avventua do Fiesco. I temi biografichi e psicologichi - l'ambiçion e l'"immatua feroçitæ" do zoeno Fiesco, i "perniçioxi stimoli da natua" e a "pescima educaçion", l'influença di amixi, e lettue (a vitta de Neron, a congiua de Catiliña, o prinçipe do Maciavello) che instillan inte l'animo do Fiesco a crudeltæ e l'"amô do privao interesse sorve ogni raxon humaña" - son riconduti a-o contesto e a de riflescioin generæ insci-â nobiltæ e "l'incredibile danno ch'apporta a-e cose pubbriche a maggiorança di çittadin eminenti, quantunque virtoxi e discreti". O strazordenaio successo de quest'œuvia, ch'a l'ebbe aomanco sei ediçioin seçentesche e da pœu numiose restampe inte l'Œuttoçento, a fissa a fortuña de 'na vexenda e de 'n tema che into Seiçento son ancon çelebræ in ciave politico-lettiaia e co-ina lente maciavelliaña da-o cardenâ de Retz, e son da pœu repigiæ in tutti i generi inte l'Œuttoçento. L'interpretaçion da figua do Fiesco ch'a dommina a lettiatua çinque-seçentesca a l'è inversâ inta sostançia tra Sette e Œuttoçento, quande o l'è rivixitao comme eroe da libertæ da patria (Jean-Jacques Rousseau) e a so impreiza a l'è çelebrâ in tragedie e romançi in ciave romantega, in sce l'esempio de F. Schiller (Die Verschwörung des Fiesco zu Genua, 1783), che inta stoia o l'aiva foscia visto a poscibilitæ de fâ i conti co-o dispotico ducca do Württemberg. Ma l'Œuttoçento o registra ascì a scoverta de fonte storiche. A l'eppoca da "critica storica" (Gavazzo, p. 16) appartegne e recugeite di documenti de Oivê, Bernabè Brea, Belgran, Gavazzo, Staffetti. o Brea (1863) o feççe ricorso a de fonte de l'Archivio de Stato de Zena (Lettie e Instruçioin) pe propoñe un punto de vista critico in scî "idoli" de façioin e rispetto a-o "giudiççio che do Fiesco e do Doia feççan i contemporanei" (pp.VII-VIII). Spiñoa, Belgran e Poistæ pubbricon into 1868 i documenti de l'Archivio de Simancas (relaçioin de l'ambasciao spagnollo a Carlo V e lettie). O Gavazzo o ripubbricò into 1866 questi documenti insemme co-i verbæ di interrogatoi di congiuræ. A pubbricaçion pe œuvia do Staffetti, into 1891, di documenti riguardanti Pontremoli e a corte mediçea a l'ezaorì squæxi completamente e testimonnie in sciâ conzua do G. L. Fiesco.
Referençe[modìfica | modìfica wikitèsto]
www.treccani.it Osvaldo Raggio


text:
Joseph Haydn
Franz Joseph Haydn - Muxiçista (Rohrau, Aostria Inf., 1732 - Vienna 1809).
Figgio de un carradô, dilettante de muxica, o studiò da primma con G. Reutter a S. Steva in Vienna, da pœu con un tâ Spangler. O conobbe Metastaxio ch'o l'aviæ (segondo una tradiçion no açertâ) raccomandao a N. Porpora. Into 1759 o fu assonto comme meistro de cappella do conte Morzin e into 1761 quæ viçemeistro e da pœu meistro da-o prinçipe F. A. Esterházy a-o castello de Eisenstadt. Chì o l'ebbe moddo de çimentáse a-a compoxiçion orchestrâ. Compoxitô e direttô de l'orchestra da famiggia, o l'alternava i sogiorni estivi into castello de campagna de Esterház con quelli a Vienna. Into 1790, licençiao da-o nevo de l'Esterházy, Nicolla, o complesso da cappella, Haydn o conservò o titolo de meistro e una penscion annua; o l'aççettò quindi de recáse a Londra, sciu invio de l'impresaio J. P. Salomon, pe a compoxiçion de muxiche pe l'orchestra de quella çittæ. Doppo un succescivo viægio a Londra (1794-95), o tornò in Aostria reciammao da un nœuvo prinçipe Esterházy, o segondo Nicolla, e o resezette, sorvetutto inti urtimi anni, a Vienna.
A so nommina in patria e a l'estero a fu sempre ciu esteisa: molti fun i so allevi, grande fu pe lê a veniaçion do pubbrico muxicâ, notiscime fun e so œuvie. O mæximo inno naçionâ aostriaco o fu træto da un di so quartetti. In realtæ, a muxica de Haydn a rispondeiva in pin a-i idiæ de equilibbrio e de graçia de l'arte clascica setteçentesca: a l'ea una muxica de seña composteçça, senscibile a-i aççenti popolæ e a quelli de corte, profondamente colta e pù semplixe e naturâ inte l'apparença.
Pe quante l'arte de Haydn a razonze di valoî âtiscimi ascì inte l'ótóio religioso ("A creaçion") e profan ("E saxoin") e inte de noteive pagine sacre ("Messe"), a dà l'intrega mezua da so grandeçça specce inta muxica scinfonica e da cammia. Doe corente muxicæ preceddan o momento storico haydnian: a lirica do sentimento e da galantaia di Italien, e o spiito intrinsecamente religioso e polifonico ch'o l'ea curminao in J. S. Bach. Haydn o l'aduña e refonde queste doe corente: l'unitæ ch'a ne sccioisce, mirabile processo de scintexi, a l'è a forma-sunata pe orchestra (scinfonia), pe quartetto, pe graviçimbalo ò pianoforte, no into senso de l'astræta struttua, che za a l'existeiva ma a l'ea un'âtra cosa, ma comme essençialitæ de un nœuvo lenguaggio muxicâ púo, a quæ força a consciste prinçipalmente inte l'elaboraçion tematica. Da di motivi ascì inscignificanti Haydn o resce a sviluppâ nœuva e splendida muxica, inte tutte e immaginabile varietæ de struttua e de movimento. O l'è un lenguaggio ch'o parla co-ina finalitæ determinâ da-o so proprio procede e ch'o vive de una so organica necescitæ e de una so propria vexenda. Zugonditæ e contemplaçion son i elementi essençiæ do so tempiamento, inte una estremma abilitæ de trasformaçion do materiâ muxicâ in te 'na fantaxia ch'a l'è continuamente rinnovâ da una fresca senscibilitæ popolâ.
Otr'a 25 melodrammi, açioin tiatræ e cantæ, arcuñe de quæ prexeive, e a-i belliscimi Lieder e baladde, devimo a-a feconditæ do genio haydnian 13 messe (celebre a Nelson-Messe e a Theresien-Messe), 3 otoi, 104 scinfonie (celebre quelle do gruppo coscì díto "françeize" e i urtime, dîte "londineixi"), 12 ouvertures, circa 50 tra conçerti solisteghi e scinfonie conçertante, divertimenti, 77 quartetti pe ærchi (ciu quello desonto da l'ótóio Die sieben Worte des Erlösers am Kreuze), 15 trii pe ærchi e scioei, 38 trii con pianoforte, 30 pe ærchi, 4 sunate pe pianoforte con violin d'accompagnamento e 52 pe çimbalo (da pœu pianoforte) solo. Fra i œuvie tiatræ emerze "O speçiâ" (libretto de Carlo Goldoni, 1768), "O mondo da luña" (libretto de C. Goldoin, 1777), "A fedeltæ premiâ" (libretto de G. B. Lorenzi, 1780), "L'infedeltæ delusa" ("burletta", 1783), "L'isoa disabitâ" (libretto de P. Metastaxio, 1799). Famoxi son i doi za çitæ otoi Die Schöpfung ("A creaçion", 1798) e Die Jahreszeiten ("E stagioin", 1801). E prinçipæ scinfonie son soventi aregordæ con un nommiagio, vosciuo pe o ciu da-i editoî de Haydn, comme "Scinfonia da pendola", "di addii", "do rollo do timpano", "di figgiœu", "O meistro de scœua", "A sorpreisa", "L'orso".


text:
Mignanego localita fumeri nel verde siamo lieti di presentarvi questo ampio 6 vani composto da ingresso, salone, tre camere, cucina abitabile, bagno. e' un primo piano con una deliziosa vista sul verde. scîto a mignànego localitæ fumeri, a stradda crôxe giànca ve proponemmo questo grande scito de 6 vani, con intrâ, sala, 3 stansie, coxinn-a, grande bagno. o lâ€(TM)é a-o primmo cian, con vista in sciô verde, idealcasa da-o 1994 pâ€(TM)atrovâ a zena o scito fæto apòsta pe ti mignanego fumeri location in green we are pleased to introduce this large rooms 6 comprises entrance hall, lounge, three bedrooms, kitchen, bathroom. and 'a first floor with a breathtaking view on the green. application and 'di mignanego fumeri location en vert nous sommes heureux de prÃ?senter ce grandes chambres 6 comprend hall d'entrée, salon, trois chambres, cuisine, salle de bains. et 'un premier etage avec vue panoramique sur le vert. application et 'di mignanego fumeri ubicaciÃ"n en verde tenemos el placer de presentar este habitaciones 6 grandes consta de vestíbulo, salón, tres dormitorios, cocina, cuarto de baño. y 'de un primer piso con una vista impresionante en el green. aplicaciÃ"n y 'di
Mignanego
20 febbraio, 11:59
38.000 €


text:
Rina Gaioni
Rina Gaioni (Milan, 1889 – Zena, 8 agosto 1984), a l' è stæta un' attrice teatrale. Rina Gaioni o l'ea un nomme d'arte; all'anagrafe a l'ea Caterina Franchi; conosciüa anche con o nomme da maîä Rina Govi e con o pseudonimo de Gigia Gaioni; a l' ea dîta anche Scià Rina.
BiografiaModìfica
Nasciüa a Milan, a s'ea trasferia da zovena a Zena dove in to 1911 a l 'aveiva conosciüo durante unna rappresentaçion Gilberto Govi. L'incontro o l'ea avvegnüô ao Teatro Nazionale, l'odierno Teatro da Tosse. O 26 settembre 1917 i dui se sposavan.
Poco dopo o matrimonio Rina Gaioni a l' intrava in to mondo do teatro exibindose con a compagnia dialettale de Govi, recitando in tütte e commedie con sö maio: I manezzi pe majâ na figgia, Pignasecca e Pignaverde, Colpi di timone, Quello buonanima, Gildo Peragallo, ingegnere, I Guastavino ed i Passalacqua e Sotto a chi tocca. A l' ha parteçipou anche ae registraçioin de commedie goviane che a RAI a l' ha effettuou ä fin di anni 50 . Inoltre a l'ha interpretou o ruolo da vêgia in Schêuggio Campanna de Canesi.
Dopo a morte do maio in to 1966 a se ea retiä dae scene e dä vitta pübblica in ta sö casa de Ciassa da Vittoia. A l'è morta in to 1984 a 95 anni in ta clinica Montallegro, dopo che e sö condizioin de salüte se ean aggravæ a causa de complicaçioin de un intervento dopo a rottüa do femore. A riposa in ta tomba da famiglia Govi ao çimiteio de Stagien. Dui giorni doppo a sö morte a compagnia stabile do teatro dialettale zeneize a Milano Sotta a Lanterna a l'ha istituio in sö memoia o premio "Rina Govi".
In to 2007 l' è stæto intitolou in sö onore o teatro Rina e Gilberto Govi in via C.Reta, a Bôzaneo.


text:
Vladimir Lenin
Vladimir Il′ič Uljanov (ru. BлaдиMиp Илbич yлbяHoB; Vladìmir Iljìc Oljànöf), meggio conosciûo comme Lenin (ЛeHиH; Liénin) (Simbirsk 1870 - Gorki, Mosca, 1924), o l'é stæto un rivoluçionaio e statista russo, fondatô de l'URSS.
Biografia[modìfica | modìfica wikitèsto]
Figgio de un ispettô scolastego, a so zoeneçça a fu segnâ da-a vexenda do fræ maggiô Aleksej, arrestao e appiccao into mazzo 1887 pe avei parteçipao a-a preparaçion de un attentao contra Lusciandro III, episodio ch'o-o convinsette de l'erroneitæ da pratica rivoluçionaia di populisti che intendeivan sollevâ i contadin compindo di atti terroristeghi esemplæ. Espulso o mæximo anno da l'universcitæ de Kazan′ (o se laoreò in giurisprudença a Peoburgo into 1891), o visse da-o 1889 a-o 1893 a Samara, da pœu a Peoburgo, mentre, attraverso di ampi studdi de politica e economia, o mœüava l'adexon a-o marscismo e o començava a deliniâ inta polemica contra i narodniki (populisti) e inte l'analixi da struttua economica russa a so conceçion do processo rivoluçionaio; o l'è de questo periodo o sazzo Čto takoe "druz′ja naroda" i kak oni vojujut protiv social-demokratov? ("Cose lè che son i "amixi do popolo" e comme l'è che lottan contra i socialdemocratichi?", 1894). Rèdduxe da un viægio in Sviççia dove o conobbe G. Plechanov, inte l'aotunno 1895 o fondò a Peoburgo o circolo Osvoboždenie truda ("Emançipaçion do lao"), pe l'unificaçion di gruppi rivoluçionai, ma into dex. o fu arrestao e o scontò quattorze meixi de prexon e trei anni de exilio in Scibeia; chì o sposò N. Krupskaja e o se concentrò inti studdi de economia e stoia che curminon con Razvitie kapitalizma v Rossii ("O sviluppo do capitalismo in Ruscia", 1899), sazzo ch'o descrive a scingolaritæ da formaçion economico-sociâ russa (con particolâ resguardo a-a question agraia) faxendone derivâ una speciffica strategia rivoluçionaia. Into 1900, costreito a l'exilio, o se transfei a Monego de Bavea e infin a Zurigo, dove o razonse Plechanov e Lenin Martov co-i quæ o fondò o periodico Iskra ("Zimma") a-o scopo de diffonde o marscismo in Ruscia e riorganizzâ o Partio opiaio socialdemocratego russo. Ma fîto emerzette tra i socialisti rusci di rilevanti contrasti a carattere organizzativo e strategico, che into segondo congresso (Bruxelles-Londra, 1903) evidençion doe tendençe: da un lao i bolscevichi (saiv'a dî, maggioitai, ché tæ resurton a-o congresso), che guidæ da Lenin sostegnivan a necescitæ de un partio fortemente centralizzao diretto da di rivoluçionai de profescion, da l'âtro i menscevichi (minoitai), saiv'a dî B. Aksel′rod, V. Zasulič, Martov, Lenin D. Trockij, ecc. In realtæ, l'oggetto do contende o l'ea quæ rollo g'aviæ avúo a classe opiaia inta rivoluçion russa: mentre pe i leninisti questa a l'aviæ desgugeito un rollo de protagonista (de chì a necescitæ de un partio ch'o no subisse de influençe e impursci borgheixi e piccolo borgheixi), i menscevichi ritegnivan invece primaio contribuî a-a rivoluçion democratico-borgheize. Inte questi anni i maggioî scriti de Lenin graviton in gio a questi problemi: Čto delat′? ("Cose fâ?", 1902), Šag vperëd, dva šaga nazad ("Un passo avanti, doi inderê", 1904), Dve taktiki social-demokratii v demokratičeskoj revoljucii ("Doe tattiche da sociademocraçia inta rivoluçion democratega", 1905).
A rafforçâ e poxiçioin de Lenin vègne a rivoluçion do 1905, inta quæ l'ea nasciuo i primmi conseggi (soviet); questa a misse in evidença o rollo decixivo do proletaiato inte un processo de renovamento, evidençiando âtrescì a necescitæ de una sada organizzaçion rivoluçionaia. A-o congresso de l'Internaçionâ do 1907 Lenin e R. Luxemburg presenton e feççan aprovâ una risoluçion in sce-a guæra ch'a sostegniva, qualoa o proletaiato o no foise ariescio a impedî o conflito, a so trasformaçion inte lotta rivoluçionaia contra o capitalismo. Sempre attento a-e questioin teoriche, inte questi anni Lenin o s'impegnò inte l'aprofondimento de di temi concettuæ do marscismo e in Materializm i empiriokriticizm ("Materialismo e empiiocritiçismo", 1909), in polemica ascì con di compagni de partio, o teize a sottoliniâ l'aotosuffixença teorica do marscismo e a so inconciliabilitæ con ogni forma de idealismo (o l'aviæ repigiao i studdi filosoffichi inti anni 1914-16).
A-o scciœuppo da guæra mondiâ, inta Sviççea, o denonçiò o fallimento de l'Internaçionâ e o l'arvì una duriscima polemica co-i partii socialisti eüropei che, tradindo o spiito de l'internaçionalismo, aveivan sostegnúo o sforço bellico di rispettivi governi; o contribuì donque a l'organizzaçion de conferençe de Zimmerwald (1915) e Kienthal (1916) inte quæ o sostègne a necescitæ de trasformâ in rivoluçion a guæra imperialista e l'edificaçion de un nœuvo internaçionalismo socialista. In te questi mæximi anni o scrisse Impeializm, kak visšaja stadija kapitalizma ("Imperialismo, fase supremma do capitalismo", 1916), analixi da spartiçion do pianeta, curminâ into conflito mondiâ, conduta da-e grande potençe sotta l'impurso do capitâ finançiaio.
Scciuppao a rivoluçion de frevâ, o razonse a Ruscia inte l'arvî 1917 co-i ciu streiti conlaoei inte un treno speciâ aotorizzao da-o governo todesco a traversâ a Germania; o pose subbito a l'orde do giorno l'abattimento do governo Kerenskij, ch'o l'intendeiva continuâ a guæra, fando leva in sce-o sviluppo do dualismo de poei ch'o l'ea aprœuvo a manifestâse in moddo vistoso pe impurso di soviet; o propose de rinominâ l'organizzaçion Partio comunista (bolscevico) russo ("texi de arvî"). Rifugiaose in Finlandia pe sfuzzî a l'arresto, inte l'ag. 1917 o scrisse Gosudarstvo i revoljucija ("Stæto e rivoluçion") into quæ o repigiava e sviluppava e idee de Marx in sce-a dittatua do proletariato e in sce-a trasformaçion rivoluçionaia do Stato inte l'aotogoverno di produttoî (ch'o l'intendeiva attuâ a traverso o movimento di soviet), mentre da-a clandestinitæ o preparò a segonda fase da rivoluçion ponendo i obiettivi da paxe immediâ, da distribuçion da tæra a-i contadin e do passaggio do poei a-i soviet. Cappo do governo di commissai do poppolo doppo l'insurreçion do 7 nov. 1917, o l'açettò e grave claosole imposte da-a Germania pe a firma do trattao de paxe (Brest-Litovsk, março 1918) scontrandose ascì con un'oppoxiçion interna a-o partio favoeive a-a continuaçion da guæra (Trockij e N. Bucharin), mentre o paise, za stremao da-o conflito, o sprefondava inte una sanguinenta guæra civî (into 1918 o mæximo Lenin o fu feio gravemente inte un attentao eseguio da una socialista rivoluçionaia). Contemporaniamente Lenin o dette grande impurso a-a fondaçion e a-o sviluppo de l'Internaçionâ comunista (1919), che da un lao a separò definitivamente i comunisti da-i socialisti e, da un âtro, a l'organizzò l'ondâ de scimpatie e de entuxiasmo suscitâ da l'esperiença da rivoluçion sovietica, rendendo ciu forte, ma pe questo ascì ciu peigosa e temibile, e dunque ciu isoâ, a poxiçion internaçionâ do governo sovietico. Do resto, Lenin e i so compagni ritegnivan che o futúo da rivoluçion o foise riposto inti so sviluppi internaçionæ, dæto che l'avei stocao l'"anello ciu debole" da cadeña impeialistega mondiâ (l'arretrâ Ruscia di zar) e a permanença de una scituaçion de açerciamento rendeivan estremamente difiçile se no imposcibile l'edificaçion socialista. En de sti anni varri scriti de politica internaçionâ quæ Proletarskaja revoljucija i renegat Kaotskij ("A rivoluçion do proletariato e o rinnegao Kaotsky", 1918), ch'o l'arviva una polemica co-o socialismo riformista preluxiva a-a fondaçion de l'Internaçionâ, e Detskaja bolezn′ "levizny" v kommunizme ("Estremismo maotia infantî do comunismo", 1920), into quæ o criticava o settarismo de çerti partii de l'Internaçionâ. In sce-o terren economico, passâ a fase do "comunismo de guæra", into março 1921 o tentò de inandiâ a ricostruçion do paise lançando a "nœuva politica economica" (NEP), parçiâ e provvisoio repiggio de l'iniçiativa privâ inte l'agricortua e into commercio.
Corpio da paralixi into mazzo 1922, o continuò a seguî da-o soggiorno de cua a Gorki, inte vexinançe de Mosca, i sviluppi do stæto sovietico, impegnando o so enorme prestiggio sorvetutto inta lotta a l'inçipiente burocratizzaçion do partio e do stæto (o l'è do dex. 1922 o celebre "testamento" into quæ o cádezzáva a rimoçion de Stalin da-a carega de segretaio generâ do partio). Da una nœuva paralixi o no se saiæ ciu riepigiao.
Rivoluçionaio da-e spiccæ qualitæ teoriche, fondatô de l'URSS e començatô do movimento comunista internaçionâ, l'importança do pensceo e de l'œuvia de Lenin a l'è stæta immensa. A so conceçion do partio (ch'a l'immetteiva di forti elementi de centralizzaçion e ch'a ghe varse ciu votte l'accusa de giacobinismo), do processo rivoluçionaio (ch'o contradixeiva i træti deterministeghi presenti into marxismo da segonda Internaçionâ), do stæto socialista e da dittatua do proletariato, nonché l'analixi de l'imperialismo, son divegnue parte integrante di riferimenti do movimento comunista, influençando variamente di âtri ambiti e corente de pensceo. O no l'è stæto però univoco o giudiçio in sce-o leninismo: se o stalinismo o ne feççe una sciorte de filosofia de stæto ofrindone un'interpretaçion dogmatica (definia marxismo-leninismo), ch'a l'incorpoa co-o materialismo dialettico una discussa Weltanschauung filosofica, a critica trockista a l'ha giudicao o leninismo contraditoio co-a direçion staliniaña de l'URSS e do movimento comunista internaçionâ. Inoltre, mentre una critica a-a conceçion da preisa e da gestion do poei a l'appâ inti scriti carcerai de Antonio Gramsci, a polemica liberâ e quella riformista han sottoliniao i træti aotoitai e antiparlamentæ da pratica leninista; questa critica a l'è stæta fæta propria da varri movimenti comunisti de l'Occidente.
I scriti son arecugeiti in Sočinenija ("œuvie"), 5ª e., 55 voll., 1958-65; a trad. it. (45 voll., 1954-70) a l'è conduta in sce-a 4ª e. russa.


text:
Ricardo Cœu de Lion
Ricardo I re d'Inghiltæra, dîto "Cœu de Lión" (fr. Coeur de Lion; ingl. the Lion Heart, Oxford 1157 - Chaluz, Poitou, 1199).
Figgio e successô (1189) de Enrico II. Co-o re de França Feipo Aogusto o partì pe a terça croxâ, conquistando San Zane d'Acri (1191) e sconfizendo o Saladin, ma o no l'ariescì a conquistâ Gerusalemme. Informao do tentativo d'usurpaçion do fræ Zane (dîto Sençatæra) o concluse una tregua co-o Saladin e, rentrao in patria doppo varie peipeçie, o l'ariescì axeivemente a stroncâ a rebellion (1194). Vottose subito doppo contra o Feipo, ch'o l'aveiva occupao arcun di so possedimenti françeixi, o Ricardo o se alliò con Otton IV e, sconfito o nemigo (1198), o rentrò in possesso de tutte e so tære.
Vitta e attivitæ[modìfica | modìfica wikitèsto]
Figgio terçogennito de Enrico II e de Elenoa d'Aquitania; ducca d'Aquitania (1170), o domò i baroin rebelli; dexignao successô a-o trono a-a morte do fræ Enrico (1183), o se refiò tuttavia de cede l'Aquitania a Zane, so fræ minô e, pe instigaçion de Feipo II Aogusto re de França, e con questo alliao, o se rebellò a-o poæ (1188), sconfizendolo (1189).
A morte de Enrico II, avvegnua o mæximo anno, a portò poco doppo in sce-o trono o mæximo Ricardo, ch'o se preparò alloa pe a croxâ, vendendo tære da coroña, driti, ófiççi, vescovæ e esaorendo o tesoo accumulao da-o poæ.
O razonse (1190) a Vézelay o re de França Feipo Aogusto e o partì poco doppo da Marseggia con ottomia ommi.
Zonto a Mesciña, o costrense o conte de Lecce, Tancreddi, usurpatô do trono de Seçilia a-a morte de Ghigermo II, a liberâ a viddoa de questo, Zana, (ch'a l'ea a sœu de Ricardo), e a pagaghe una forte somma (ma solo un terço de 40 mia once d'óo domandæ o fu consegnao).
Doppo una spediçion punitiva a Cipro contra l'imperatô Isacco Comneno, ch'o s'ea refiao de restituî i ben estorti a-i pellegrin de passaggio, Ricardo o sbarcò a San Zane d'Acri (zugno 1191). Abbandonao da Feipo Aogusto e da-o ducca d'Aostria Leopordo, sostegnitô de Corado de Monferrao contro Guido de Luxignan, candidao de Ricardo a-o trono de Gerusalemme, Ricardo o conquistò ugualmente San Zane (12 luggio), o preize Ascaloña e o sconfisse o Saladin a Arsuf (7 settembre); da pœu o l'occupò Giaffa, ma, no avendo forçe assæ pe assediâ Gerusalemme e tegnîla, o l'indugiò molti meixi. Intanto da l'Inghiltæra gh'arivò a notiçia do tentativo d'usurpaçion do fræ Zane, istigao da Feipo II ch'o s'ea impadronio di teritoi de Ricardo in tæra françeize.
Quindi, conclusa una tregua de trei anni co-o Saladin, inte l'ottobre do 1192 o lasciò a Palestiña, o sbarcò in sce-e ciazze venete pe sottrase a-i tranelli de Feipo ch'o l'aspetava a Marseggia, e o tentò travestio (l'imperatô Enrico o gh'ea avverso pe avei Ricardo riconosciua a sovranitæ de Tancreddi) de attraversâ l'Impeo; ma o fu riconosciúo e arrestao.
Nonostante i intrighi de Zane e de Feipo, o l'ariescì però a pagâ o riscatto e, sbarcao in Inghiltæra, o poé domâ axeivemente a nascente rebellion. O ducca Zane o se sottomisse, e Ricardo, lasciâ l'Inghiltæra a-e cûe de l'arçivesco de Canterbury, H. Walter, o se recò (1194) in Normandia pe affrontâ o Feipo: a paxe do 1196 a l'asseguò però a Ricardo solo che una parte de tære perdûe. Alloa, alliaose con Otton IV e di nobili da França settentrionâ, o provocò una nœuva guæra (1198) e a Gisors (28 settembre) o l'inferse una grave sconfita a Feipo. A tregua do zenâ 1199 a ghe restituiva, a ecceçion de Gisors, tutte e so tære.
O moì de ferìe assediando o castello de Chaluz pe impadronîse de un tesöo colà scoverto.


text:
Dialetti liguri
Dæto che o lìgure o no l'è 'na léngoa unitâia, gh'é divérsci dialetti. Sti ùrtimi son interlexìbili tra de lô, scibèn se diferênçian pê influense riçevûe da âtre léngoe (cómme l'italiàn ò o françèise) ò da âtri dialetti. E varianti ciù inportante, ascì dîte parlæ lìguri, son o zeneize, o savoneize, o spezzin, o ventemigliusu, o tabarchin, o monegasco, e o noveize.
Varianti prinçipâi[modìfica | modifica wikitesto]
Ecco e prinçipâi varianti de lìgure parlæ a-a giornâ d'ancheu[1]:
- Lìgure örientâle (ò do Levànte): parlòu in sce a Rivêa de Levànte, andando vèrso est rizûlta avéi senpre magiôi influense do dialetto lunigianéize.
- Zeneize (ò Lìgure centrâle): parloù tra Framua e Câo Noli, a l'è a variante ciù parlâ e conosciûa, bâze pe sécoli pe a léngoa scrîa.
- Lìgure öcidentâle (ò do Ponénte): parlòu in sce a Rivêa de Ponénte
- Lìgure savoneize (ò centro-öcidentâle ò do medio Ponénte)
- Lìgure ventimiggéize (ò d'estrêmo Ponénte)
- Lìgure monegasco (ò léngoa monegasca)
- Lìgure d'Otrazôvo (de la da-i Zôvi)
- Lìgure arpìno
- Lìgure coloniâle
- Lìgure coloniâle in Còrsega
- Lìgure coloniâle in Sardegna
- Lìgure coloniâle in Fransa
- Lìgure coloniâle in Spagna


text:
- Aqueuille
- Apprende
- Lo patoué i buró
- Prèdjì eun pebleuque
Prèdjì eun pebleuque
(patoué de Tsaensoù)
Comèn eun fé eun discoù ? Quenta l'è la fasón la meuillaouza pe valorizì le ressourse, pe baillì de-z-avì cllèe è deun pocca ten péqué lo pebleuque féyèye todzoo attenchón. Vouèilà totta an séria de lesón que no vo conseillèn pe féye eun discoù eun pebleuque, an regnón é baillì eungn avì avouì cllertoù.
Itre d’accor ou pa d’accor - L’avverbo «fran» - Adérì ou pa a eungn’idoù - Lo verbo «partadjì»


text:
[pronuncia]
L'Apenin, i munti che cumme in fii de scheŋŋa i travérsan tütta l'Italia, i cuménsan da u Türchin, dedatu a Vutri, pe andà a Lüsciàndria *. Quarchedun u piensa che u numme u ne vegne da Pen, diu lígure de selve e di munti, cuscì cumme u munte Penna, u Pénice e i Pentemin.
Queste pàgine chí i l'en dedichè a u primmu tuccu d'Apenin, quellu setentriunale, in röu de munti e vallè spartíe inte quattru pruvince e regiuín diferenti: Zena (Ligüria), Lüsciàndria (Piemunte), Pavia (Lumbardia) e Piaxensa (Milia-Rumagna). Mascimamente, peró, l'è na zona in cun e meéxime üzanse (a gente a metteiva u gràn e e patate e a cüggeiva e castagne, i tegnivu crave e vacche e i feivu i paixi inte quellu moddu) ciù scímili tra vallà e vallà ciüttostu che versu a cianüa e u ma. Questi ligammi i l'en belli cei in ta mǘxica tradissiunale pupulare, che cuscì l'an ciamà de Quattru Pruvince: u moddu ciù giüstu pe parlà de sti pósti.
Ina tera de punti
Se sa che l'imaginasiun da gente a l'acübbia l'edificasiun de in punte a l'interventu destürbante du diau, e l'è fàssile capine u perchè: i punti i l'azonzu, u diau u l'è "quellu ch'u sparte". In ta cultüa pupulare ciù fullettu destürbante che incarnasiun du mà veru e própriu, u diau u l'insinua, in cu u su fa negativu, l'inmàgine da cuntradissiun ascusa in tütte e assiuín vutè a üní, a cavarcà, a traversà. In fondu, a sö disperà uppuzixun aa creasiun de cuntatti, zünte, cumünicassiuín, a l'ascunde in valuu: a difeiza de l'identitè e spesifisitè, peró scheita in tu malinteizu de serase a l'atru, de in refüu assolüu e stérile.
Se u punte göbbu de Böbbiu, cu l'ünisce e riive upposte da Trébbia, u m'à süggeriu queste cunsciderassiuín, l'è perchè in queste vallè, che uramai ciamemmu "de Quattru Pruvince", s'arescea in pin a cunplessitè di tanti cuntraditúi temmi de üniun e cunflitu, ciavuja e scangiu, avertüa e isulamentu. Vallè percurse da stre millenaje, vie marenche e vie da sà, tra menüssie de gea e curenti d'ègue, uupüre trai bütti de creste, d'azürru e verde, spegè a nord in nebie de cianüa o a süd in tu resplanduu diàfanu de na lengua de mà. Vallè n'uuta de antighe sulidarietè, cunsuetüdini cumünitaje, ampiéssa de scösse, richéssa d'ègue. Ma anche de tere luntaŋŋe e sciti dezerti, de vitte früstè in se urizunti sempre paegi, de rivalitè antighe e sangünente. Vallè ancö` fete de selve spésse, paixi aruinè duv'à guagnu e spiŋŋe, serè in tu lüvegu de l'abandun.
Paolo Ferrari Magà
(Dalla val Trebbia alle "molte province" = World music magazine. 62 : 2003.10. p 5-7)